title: Lapinlahden Linnut (albumi)

text: Kaikki albumin kappaleet olivat yhtyeellä olemassa jo entuudestaan ennen sen levytystä, ja vain muutama yhtyeen sävellyksistä jäi yli (seuraava levyä Jepiä tehdessä yhtye kuitenkin päätti olla käyttämättä näitä, koska koki kyseessä olevan uuden levyn, jolla pitäisi olla uudet kappaleet). Muutamat kappaleista kokivat kuitenkin muutoksia, esimerkiksi "Toksiset alueet" -nimellä tunnettu hidas tunnelmointikappale sai uuden nimen "Kyllä elämä on ihanaa" ja muuntui samalla erittäin nopeatempoiseksi rock-kappaleeksi. Myös "Ornitologiaa" -kappaleen nimi vaihtui "Edenin hengeksi".


title: Lapinlahden Linnut (albumi)

text: Levyn kannessa esiintyvät yhtyeen jäsenet jonossa, tosin Matti Jaaranen ja Mikko Kivinen eivät esiinny kuvassa. Jaaranen oli kuvan ottamishetken aikana matkoilla ja Kivinen oli unohdettu hakea tapaamispaikalta.


title: Deadly Alliance

text: Deadly Alliance on Mortal Kombat -tappelupelisarjassa esiintyvä liittouma. Sen perustivat kaksi velhoa, Quan Chi ja Shang Tsung, tarkoituksenaan herättää henkiin kuolleen lohikäärmekungas Onagan voittamaton armeija.


title: Deadly Alliance

text: Mortal Kombat 4:n lopussa, Quan Chi joutui Scorpionin mukana Netherealmiin. Siellä Scorpion kidutti Quan Chita aina kuin kykeni, kunnes Quan Chi tapasi kaksi onia, Molochin ja Drahminin, joiden kanssa hän teki sopimuksen: vastapalveluksena suojelusta hän auttaisi heidät Netherealmista.


title: Deadly Alliance

text: Pian tämän jälkeen, Quan Chi löysi muinaisen portaalin rauniot ja tutkiessaan artefakteja, Scorpion hyökkäsi hänen kimppuunsa. Onit kuitenkin juoksivat apuun ja Quan Chi ehti käyttää hallussaan olevaa Shinnokin amulettia avatakseen portaalin ja paetakseen siihen. Hän pääsi Outworldiin ja löysi itsensä kadoksissa olleesta hautakappelista, jossa lohikäärmekuninkaan muumiutunut armeija lepäsi. Hän sai tietää, että tämä armeija olisi voittamaton ja hän voisi sen avulla vallata kaikki maailmat.


title: Deadly Alliance

text: Koska kyseessä oli kuolleiden armeija, Quan Chi tarvitsi jonkun, joka voisi herättää sotilaat henkiin. Hän ajatteli, että oikea henkilö tähän olisi Shang Tsung, jonka kanssa oli tehnyt aiemminkin yhteistyötä. Quan Chi matkusti hänen luokseen ja kertoi suunnitelmastaan, mikä sopi Tsungille. Ensin heidän täytyi raivata tieltään kaksi tärkeintä estettä.


title: Deadly Alliance

text: Heidän ensimmäinen mahdollinen vastustajansa oli Shao Kahn. Tsung esitteli Quan Chin hänelle ja vannoessaan uskollisuutta keisarille, kaksikko hyökkäsi ja tappoi hänet. Myöhemmin kuitenkin paljastui, että kyseessä oli ainoastaan klooni. Keisarin kloonin kuoltua, Kahnin kenraali Kano astui varjoista ja tarjosi apuaan velhoille. Samaan aikaan Noob Saibot haavoitti prinssi Goroa, Quan Chin käskystä, minkä ansiosta Edenian armeijan täytyi vetäytyä taistelusta Outworldia vastaan. Tämän jälkeen kaksi velhoa matkusti Earthrealmiin käyttäen piilotettua portaalia ja hyökkäsivät Earthrealmin mestarin, Liu Kangin, kimppuun tämän suorittaessa kataa. Kaksikko onnistui voittamaan hänet ja Tsung vei hänen sielunsa.


title: Deadly Alliance

text: Nyt liittouman oli mahdollista alkaa toteuttaa suunnitelmiaan ja Quan Chi avasi amutillaan soulnadon, portaalin taivaiseen, minkä avulla Tsung kykeni viemään kuolleiden sieluja. Hän sitten siirsi näitä sieluja Onagan kuolleisiin sotureihin palauttaakseen ne henkiin. Kaksikko ajatteli valloittaa ensin Earthrealmin armeijallaan ja heidän liittolaisensa, Red Dragon klaanin johtaja Mavado, tarjosi tukensa, mikäli liittouma antaisi hänen klaaninsa olla rauhassa. Mavado oli myös saanut tietää, että liittouma oli palkannut Kanon, joka oli Black Dragon klaanin jäsen ja Mavado halusi tappaa hänet. Velhot suostuivat antaa heidän taistella, mikäli Mavado eliminoisi Kenshin. Mavado onnistui voittamaan Kenshin muttei kuitenkaan tiedetä, että haastoiko hän Kanon, sillä Manado joutui Kabalin hyökkäyksen kohteeksi.


title: Deadly Alliance

text: Raiden oli kerännyt Earthrealmin sotureita liittoumaa vastaan ja he lähtivät hyökkäykseen, joka kuitenkin epäonnistui täysin. Jax, Johnny Cage, Kung Lao, Sonya Blade ja Edenian prinsessa Kitana kuolivat taistelussa. Kenshi oli puolestaan pahasti haavoittunut Mavadon hyökkäyksen seurauksena ja Sub-Zero joutui oman oppilaansa, Frostin, pettämäksi. Kaikista Earthrealmin sankareista jäljelle jäi ainoastaan Raiden, joka kohtasi liittouman yksin ja lopulta hävisi itsekin.


title: Deadly Alliance

text: Velhot eivät kuitenkaan saaneet nauttia voitostaan vaan kääntyivät välittömästi toisiaan vastaan. Rankan ja melko tasaisen taistelun jälkeen Quan Chi voitti entisen liittolaisensa. Samalla saliin kuitenkin astui uudelleensyntynyt Onaga tullen hakemaan Shinnokin amulettia ja paikkaansa Outworldin keisarina. Quan Chi ymmärsi tilanteen vakavuuden ja yritti voittaa Onagan, mutta tuloksetta. Myös Shang Tsung ja Raiden nousivat taisteluun, mutta edes kolmikon yhteiset voimat eivät tuottaneet tulosta. Raiden yritti viimeisenä epätoivoisena yrityksenään räjäyttää Onaga itsensä ja velhojen mukana. Onagan armeija tuhoutui ja samoin velhot, mutta Onaga ei vahingoittunut ja sai haltuunsa amuletin. Tämä lasketaan Deadly Alliancen lopuksi.


title: Ruona-Pirttiluoto

text: Ruona-Pirttiluoto on Naantalin 3. kaupunginosa kaupungin keskustan pohjoispuolella. Kaupunginosassa on 1 615 asukasta (2005), ja se on siten väkiluvultaan Naantalin kolmanneksi suurin. Alue koostuu Ruonan kerrostaloalueesta, Karjaluodon niemestä ja Pirttiluodon saaresta. Naapurikaupunginosia ovat kantakaupunki, Viluluoto, Taimo ja Luikkio.


title: Ruona-Pirttiluoto

text: Ruona on pääosin tiiviisti rakennettua 1960-70-luvun kerrostaloaluetta, mutta sen reunoilla on noin 40 omakotitaloa ja muutamia rivitaloja. Karjaluodossa ja Pirttiluodossa on noin 40 omakotitaloa, sekä viher- ja puistoalueita. Pirttiluotoon on tieyhteys penkereen kautta. Kaupunginosassa on muun muassa päiväkoti, urheilukenttä ja kampaamo.


title: Ruona-Pirttiluoto

text: Vuoden 2008 kunnallisvaaleissa Ruona-Viluluoto äänesystalueella oli 1 586 äänioikeutettua, joista 66,1 % äänesti vaaleissa. Äänet jakautuivat seuraavasti: SDP 366, Kokoomus 341, Keskusta 122, Vasemmistoliitto 64, Vihreät 64, Kristillisdemokraatit 43, Perussuomalaiset 26 ja RKP 16.


title: Uusi liittosopimus

text: Uusi liittosopimus on Neuvostoliiton viimeisen presidentin Mihail Gorbatšovin viimeisenä hallitusvuonna aiottu uusi liittosopimus, joka olisi hajauttanut Neuvostoliiton Suvereenien valtioiden liitoksi. Hanke ei onnistunut, sillä elokuun vallankaappausyritys esti sopimuksen allekirjoittamisen, ja sen jälkeen kaikki tasavallat itsenäistyivät ja solmivat itsenäisten valtioiden liiton IVY:n.


title: Uusi liittosopimus

text: Mihail Gorbatšov ehdotti heinäkuun 1990 kommunistien puoluekokouksessa löyhää liittovaltiota kansallisuusongelmien ratkaisuksi. Sopimus olisi korvannut vuoden 1922 sopimuksen.


title: Uusi liittosopimus

text: Uuden sopimuksen valmistelua vuoden 1991 alkupuolella 1. tammikuuta – 6. maaliskuuta sanottiin Novo-Ogarevon prosessiksi. 7. maaliskuuta pidetyssä kansanäänestyksessä 76 % tuki Neuvostoliiton säilyttämistä. Viro, Latvia, Liettua, Moldavia, Georgia ja Armenia, kaikki ei-slaavilaiset kristityt osatasavallat jäivät tästä sopimuksesta pois. Jäljelle jäi 9 neuvostotasavaltaa. Venäjän sisällä Neuvostoliiton säilyttämistä vastustettiin eniten Leningradissa ja Moskovassa. Ns. 9+1 sopimus allekirjoitettiin Novo-Ogarevossa, siinä olivat kaikki yhdeksän "ydintasavaltaa". Elokuussa Ukraina jäi sopimuksesta pois.


title: Vladimir Krjutškov

text: Vladimir Aleksandrovitš Krjutškov (, 19. helmikuuta 1924 – 23. marraskuuta 2007) oli neuvostoliittolainen poliitikko ja entinen turvallisuuspalvelun upseeri ja KGB:n johtaja 1988–1991 ja 1988–1990 politbyroon jäsen.


title: Vladimir Krjutškov

text: Krjutškov palveli 1950-luvulla Neuvostoliiton diplomaattijoukoissa Unkarissa Juri Andropovin alaisuudessa vuoteen 1959. Hän työskenteli sen jälkeen kahdeksan vuotta keskuskomiteassa, kunnes liittyi KGB:hen vuonna 1967 yhdessä Andropovin kanssa. Hänet nimitettiin ensimmäisen direktoraatin päälliköksi 1974, vastuullaan ulkomaantiedustelu. Hän tuki mm. innokkaasti hyökkäystä Afganistaniin. Hänestä tuli myös KGB:n varajohtaja 1978 ja johtaja 1988 armeijakenraalin arvolla.


title: Vladimir Krjutškov

text: Krjutškov vastusti avoimesti Mihail Gorbatšovin uudistuksia ja tehosti KGB:n sotilaallista ja talousvakoilua. Krjutškov oli yksi Moskovan 1991 elokuun vallankaappauksen päätekijöistä "kahdeksan koplasta", eräiden tietojen mukaan sen todellinen johtaja. Venäjän duuma armahti Krjutškovin 1994.


title: Lietsala

text: Lietsala on Naantalin 6. kaupunginosa noin 3 km kaupungin keskustasta koilliseen. Kaupunginosassa on 1 440 asukasta (2005), ja se on siten väkiluvultaan Naantalin neljänneksi suurin. Lietsala jakautuu kolmeen osa-alueeseen: Nuhjalaan, Sammalkallioon ja Myllärinmäkeen. Kaupunginosa sijaitsee Aurinkotien pohjoispuolella Maskuntien (yhdystie 1893) molemmin puolin. Naapurikaupunginosia ovat Taimo, Soininen, Murikko ja Karvetti.


title: Lietsala

text: Lietsalan asutus sijaitsee lähes kokonaisuudessaan Maskuntien länsipuolella, ja tien itäpuolella on Naantalin Maskuntien teollisuusalue. Lietsalan lounaisosassa sijaitsee Nuhjalan kerrostaloalue sekä Suopellon yläaste, ja eteläosassa Lietsalan ala-aste.


title: Lietsala

text: Silloisen Raision läntiset osat, nykyinen Lietsala mukaan lukien, liitettiin Naantaliin kuuluviksi vuonna 1577 kun Naantalin seurakunta perustettiin.


title: Kultaranta (kaupunginosa)

text: Kultaranta on Naantalin 13. kaupunginosa Luonnonmaan saarella kaupungin keskustasta lounaaseen. Kultaranta sijaitsee Luonnonmaan itärannalla Rymättyläntien (seututie 189) pohjoispuolella, Naantalin vanhastakaupungista katsottuna vastarannalla. Kaupunginosassa on 347 asukasta (2005), ja se on lähinnä harvaan asuttua omakotitaloaluetta. Naapurikaupunginosia ovat Viiala, Viialanranta ja Keitilä. Kultaranta muodosti ennen oman taajamansa, mutta 2000-luvulla se kasvoi yhteen Turun keskustaajaman kanssa, johon Naantalin muukin kaupunkialue kuuluu.


title: Kultaranta (kaupunginosa)

text: Kultarannassa sijaitsee tasavallan presidentin kesäasunto, Kultaranta.


title: Akselin huulitiiviste

text: Akselin huulitiiviste on rengasmainen tiiviste, joka tiivistyy ilman ulkopuolista puristusta renkaan U-, V- tai L-profiilin sisään asennetun jousirenkaan avulla. Tiivistetyyppi on hyvin yleinen ja usein puhutaan vain akselitiivisteestä. Puhekielessä käytetään usein nimitystä stefa, joka yleisnimeksi muodostunut erään valmistajan kauppanimi.


title: Akselin huulitiiviste

text: Stefa® on Forsheda Shaft Seal Divisionin rekisteröity tuotemerkki. Yritys on erikoistunut mm. akseleiden säteistiivisteiden ja punostiivisteiden valmistukseen vaativiin olosuhteisiin.


title: Timothy Treadwell

text: Timothy Treadwell (alunp. Dexter) (29. huhtikuuta 1957 – 5. lokakuuta 2003) oli tunnettu yhdysvaltalainen dokumentaristi, joka eli usein eläinten keskuudessa suojellakseen niitä salametsästäjiltä. Hän vietti 13 kesää Alaskassa harmaakarhujen kanssa, kunnes eräs karhuista surmasi Treadwellin ja hänen tyttöystävänsä Amie Huguenardin vuonna 2003.


title: Timothy Treadwell

text: Saksalainen Werner Herzog kokosi Treadwellin kuvaamista nauhoista ja itse tekemistään haastatteluista dokumenttielokuvan "Grizzly Man", joka sai Suomen ensi-iltansa vuonna 2006.


title: Mortal Kombat Mythologies: Sub-Zero

text: Mortal Kombat Mythologies: Sub-Zero on Mortal Kombat pelisarjaan kuuluva seikkailupeli, joka julkaistiin ensimmäisen kerran vuonna 1997 PlayStationille ja Nintendo 64:lle. Peli kertoo alkuperäisen Sub-Zeron tehtävästä voittaa Quan Chi ja saada takaisin amuletti, joka voisi vapauttaa langenneen jumalan, Shinnokin.


title: Mortal Kombat Mythologies: Sub-Zero

text: Vaikka peli julkaistiin viisi vuotta alkuperäistä myöhemmin, se sijoittuu ensimmäistäkin peliä aiempiin tapahtumiin. Tämä peli kertookin tarkemmin Quan Chitä, Sub-Zeroa, Shinnokia, Scorpionia ja Lin Kuei klaania yhdistävistä seikoista.


title: Neuvostoliitto Gorbatšovin aikakaudella

text: Gorbatšovin aikakaudella pyrittiin uudistamaan Neuvostoliittoa, mikä ajoi maan valtataisteluun ja valtion hajoamiseen. Vuonna 1985 Neuvostoliitossa nousi valtaan Mihail Gorbatšov, joka aloitti talousuudistuksen, perestroikan. Sen tarkoitus oli parantaa talouskasvua ja elinoloja sekä muuttaa sosialismi inhimilliseksi. Perestroikaan liittyi alussa raskaan teollisuuden kehittäminen "uskorenije" ja varsinkin "glasnost", tiedonvälityksen vapautuminen sensuurista.


title: Neuvostoliitto Gorbatšovin aikakaudella

text: Gorbatšov suosi liennytystä ja ydinaseneuvotteluja lännen kanssa, ja sai aikaan mm. euro-ohjukset poistavan INF-sopimuksen. Niinpä "Gorba" oli länsimaissa hyvin suosittu, mutta muun muassa alkoholin vastaisen kampanjan vuoksi kotimaassaan epäsuosittu. Gorbatšov sai huomata että suuri osa kommunistisesta puolueesta vastusti hänen uudistuksiaan. Vanhoillisten vastustus lisääntyi, kun maa alkoi hajota kansallisuuskiistojen takia. Neuvostoliiton talous alkoi perestroikan edetessä luhistua ja pulat pahenivat.


title: Neuvostoliitto Gorbatšovin aikakaudella

text: Toisaalta demokratisoitumisen tuloksena Venäjälle syntyneeseen demokraattisen liikkeen keulahahmoksi nousi vahvaksi vaikuttajaksi Boris Jeltsin, joka piti Gorbatšovin uudistuksia liian hitaina. Baltia itsenäistyi, ja armeija ei saanut maita hallintaansa.


title: Neuvostoliitto Gorbatšovin aikakaudella

text: Uudistuksia pelkäävät vanhoilliset kommunistit kaappasivat vallan vähäksi aikaa elokuussa 1991, jolloin Venäjän johtaja Jeltsin asettui näkyvästi vastustamaan kaappausta, ja voitti vanhoilliset. Tämä suisti Gorbatšovin vallasta. Niinpä uudistukset ja kansallisuuskiistat johtivat lopulta maan hajoamiseen 25. joulukuuta 1991, ja Neuvostoliiton seuraajaksi tuli Venäjän federaatio sekä monta muuta aikaisempaa neuvostotasavaltaa.


title: Neuvostoliitto Gorbatšovin aikakaudella

text: 1970-luvulla Neuvostoliittoa johti Leonid Brežnev, jonka aikaa on muistettu pysähtyneisyyden kautena. Viimeistään 1970-luvulla Neuvostoliiton poliittinen elämä ummehtui täysin, toisinajattelijoita vainottiin, ja kommunistisen puolueen huipulla istuivat samat ukkoutuvat miehet. Korruptio levisi. Neuvostoliitossa kuoli peräkkäin muutaman vuoden sisällä kolme vanhan kaartin kommunistijohtajaa: Brežnev, Andropov ja Tšernenko.


title: Neuvostoliitto Gorbatšovin aikakaudella

text: Leonid Brežnev kärsi viimeisinä 7 - 8 hallitusvuotenaan dementiasta, ja kerrankin luki TV:ssä saman paperin kahteen kertaan. Brežnevin ympärille yritettiin rakentaa henkilökulttia, mutta ihmiset suhtautuivat johtajaansa pilkallisesti.


title: Neuvostoliitto Gorbatšovin aikakaudella

text: Andropov ei saanut paljoa aikaan, ja Gorbatšovin edeltäjä Tšernenko ei yrittänytkään muuttaa mitään neuvostojärjestelmässä.


title: Neuvostoliitto Gorbatšovin aikakaudella

text: Neuvostoliiton talous oli kasvanut 1950-luvulla ja 1960-luvullakin nopeasti mm. jälleenrakentamisen ja uusien luonnonvarojen käyttöönoton takia. Tuotettiin yhä enemmän terästä ja sementtiä, ja aseita enemmän kuin olisi tarvittu. Kasvu oli hidastunut 1960- ja 1970-luvuilla ja oli kolmen prosentin tuntumassa vuonna 1985 venäläisten tietojen mukaan. Läntisten tietojen mukaan talouskasvu polki paikallaan jo 1970-luvulla. Tällöin Neuvostoliitto alkoi viennissään painottua yhä enemmän maakaasuun ja öljyyn. Neuvostoliitto jäi jälkeen läntisen elektroniikan ja tietokoneiden kehityksestä 1970-luvulla.


title: Neuvostoliitto Gorbatšovin aikakaudella

text: Vuonna 1983 siperialaiset taloustutkijat T. Zalavaskaja ja A. Aganbegjan julkaisivat Neuvostoliiton talouden tilaa käsittelevän kriittisen raportin. Raportin mukaan Neuvostoliiton talous romahtaisi parissa vuodessa ilman uudistuksia. Brežnev oli viimeisessä puheessaan maininnut talouskasvun kangertelevan, mutta tarjonnut ratkaisuksi työkurin lisäystä perinteiseen tapaan.


title: Neuvostoliitto Gorbatšovin aikakaudella

text: Mihail Gorbatšov yleni kommunistipuoleen hierarkiassa keskuskomiteaan puolueen sisäistä korruptiota inhoavan KGB-päällikkö Juri Andropovin avulla. Keskuskomiteassa Gorbatšov oli jo 1971. Gorbatšov voitti äänestyksen 11. maaliskuuta 1985 kommunistisen puolueen pääsihteeriksi muun muassa ulkoministeri Andrei Gromykon tuella. Gromykon mielestä maa tarvitsi uudistajan, jotta sosialismin maine kohenisi.


title: Neuvostoliitto Gorbatšovin aikakaudella

text: Valtaan päästyään Gorbatšov erotti monia vanhan kaartin johtajia, alensi suosittelijansa Gromykon ja erotti muita. Erotetuissa olivat myös Gorbatšovin kilpailijat Viktor Grišin ja Grigori Romanov. Mutta ilmeisesti taktisista syistä Gorbatšov jätti huipulle Jegor Ligatšovin, joka tietenkin edusti vanhan kaartin kommunismia. Väitetään Ligatšovin jääneen paikalle syntipukiksi, jos talousuudistukset menisivät pieleen.


title: Neuvostoliitto Gorbatšovin aikakaudella

text: Gorbatšov yritti muuttaa neuvostososialismia lisäämällä demokratiaa, muttei halunnut luopua yksinvallasta. Pohjimmiltaan Gorbatšov uskoi marxismi-leninismiin, Gorbatsovin mielestä rappeutuva järjestelmä oli elvytettävissä, ja ihmiskasvoinen sosialismi rakennettavissa. Jo keväällä 1986 eräässä teatteriesityksessä kuvattiin emigrantteja myönteisessä valossa, mikä kertoi ilmapiirin vapautumisesta.


title: Neuvostoliitto Gorbatšovin aikakaudella

text: Maaliskuussa 1985 kommunistisen puolueen pääsihteeri Mihail Gorbatšov tunnusti julkisesti neuvostotalouden kasvun hidastuneen. Alussa Gorbatšov toimi maltillisesti ja pyrki poistamaan puoluejohdosta vanhoillisia. Tehtiin vain kosmeettisia muutoksia neuvostotalouteen.


title: Neuvostoliitto Gorbatšovin aikakaudella

text: Maatalouden ja raskaan talouden byrokratiaa muutettiin. Työtä vieroksuvia tekosairaita pidätettiin kaupunkien kaduilla, ja työpaikoilta saattoi nyt erottaa ihmisiä töistä, ja antaa heille kannustinlisiä.


title: Neuvostoliitto Gorbatšovin aikakaudella

text: Myöhemmin tuotiin esille käsitteitä perestroika", talouden uudelleenjärjestäminen, "glasnost", vapaa tiedonvälitys, "uusi ajattelu" ja "demokratizatsija", demokratisoiminen.


title: Neuvostoliitto Gorbatšovin aikakaudella

text:
Gorbatšov aloitti perestroikan vuoden 1985 lopussa alkoholin vastaisella kampanjalla. Kyseessä oli Jegor Ligatšovin aloite. Maahan perustettiin suuri raittiusyhdistys. Viinan hintaa nostettiin, viinakauppojen aukioloaikoja supistettiin ja viinitarhoja tuhottiin. Alkoholinkäyttöä saatiinkin vähennettyä lähes 50%. Tämä näkyi kuolleisuuden vähenemisenä ja syntyvyyden laskuna. Huliganismi väheni. Mutta alkoholin kotipoltto kasvoi räjähdysmäisesti.
Hiiva ja sokeri loppuivat kaupoista eikä niitä riittänyt kaikkiin leivonnaisiin. Jotkut ihmiset alkoivat käyttää erilaisia korvikkeita, jopa hammastahnaa alkoholin sijaan. Gorbatšovista tuli kampanjan takia epäsuosittu "limonaatimies". Valtion menetti alkoholista saatavia tuloja. Vuonna 1987 Neuvostoliitto palautti alkoholikaupan suunnilleen entiselleen.


title: Neuvostoliitto Gorbatšovin aikakaudella

text: Vuoden 1986 keväällä tapahtui Tšernobylin ydinvoimalaonnettomuus, jota aluksi salattiin kansainväliseltä yhteisöltä.


title: Neuvostoliitto Gorbatšovin aikakaudella

text: Perestroika alkoi varsinaisesti vuoden 1986 keskivaiheilla, ja tammikuussa Gorbatšov puhui laajalle kansalle ohi uudistuksia vastustavien puoluepomojen "demokratizatsija"sta, kansanvaltaistamista. Vuonna 1986 alkoi myös "glasnost", tiedonvälityksen vapaus ja avoimuus. Vapaus ei tosin näkynyt heti kaikkien toisinajattelijoiden vainon pysähtymisenä, salainen poliisi KGB toimi yhä täydellä teholla. Mutta esimerkiksi toisinajattelija Andrei Saharov kutsuttiin takaisin Gorkista Moskovaan.


title: Neuvostoliitto Gorbatšovin aikakaudella

text:
Perestroika oli kovimmassa vauhdissa vuoden 1987 alussa. Näin vahvat uudistukset alkoivat vasta vasta kesällä 1987. Tällöin perestroikasta tuli täysimittakaavainen kampanja. Neuvostoliiton kommunistipuolueen 26. kongressissa Gorbatšov puhui "perestroika"sta eli talouden uudelleenrakentamisesta, "uskorenije":stä (uudistusten nopeuttamisesta), "inhimillisestä tekijästä", "glasnostista" (vapaasta tiedonvälityksestä), ja "khozraschyot":in, omarahoitteisuuden laajentamisesta.
Gorbatsov peruutti alkoholin vastaisen kampanjan.


title: Neuvostoliitto Gorbatšovin aikakaudella

text: Käytännössä 1987 alkanut Abel Aganbegjanin ideoima vauhdittaminen "uskorenije" pumppasi rahaa raskaaseen teollisuuteen, mikä lopulta epävakautti talouden. Vauhdittaminen epäonnistui pahoin ja jäi sen takia pian pois käytöstä termin "perestroika" rinnalta. Uskorenijeen liittyi mm. työpaikkojen kurin tiukentaminen ja parempi puoluevirkailijoiden valvonta.


title: Neuvostoliitto Gorbatšovin aikakaudella

text: Vuonna 1987 tehtiin mahdolliseksi perustaa yksityisiä yrityksiä. Yritykset vapautuivat nyt keskussuunnittelutoimiston ohjauksesta. Nyt yhtiöt alkoivat nostaa palkkoja, ja keskuksen määräämät toimitussopimukset menettivät merkityksensä. Näin tuotanto laski, ja inflaatio lähti käyntiin, kun valtio alkoi painaa katteettomia seteleitä. Gorbatšov sanoutui irti vuonna 1987 Brežnevin opista, eli Neuvostoliitosta Itä-Euroopan maiden ohjaajana.


title: Neuvostoliitto Gorbatšovin aikakaudella

text: Kesällä 1987 Gorbatšovin silloinen talousasiantuntija Nikolai Šmeljov puhui keskuskomiteassa monista markkinatalouteen tähtäävistä uudistuksista. Samalla esitettiin ensimmäinen kritiikki perestroikaa kohtaan. Välimuoto markkinatalouden ja sosialismin välillä houkutteli, mutta oli nimimerkki L. Popkovan mukaan mahdoton, koska markkinatalouden ja sosialismin välimuoto yhdistäisi molempien huonot puolet..


title: Neuvostoliitto Gorbatšovin aikakaudella

text: 1987 neuvostoekonomi Leonid Albakin oli sanonut, että taloutta ei voi uudistaa ilman poliittisia muutoksia. Tammikuussa 1987 Gorbatšov ilmoitti demokratiasta ja tulevista "vallankumouksellisista" monen ehdokkaan vaaleista. Puolueen sisäinen vastustus oli nyt näkyvää.


title: Neuvostoliitto Gorbatšovin aikakaudella

text:
Vuonna 1987 Moskovan pormestariksi ylennyt, politbyroohonkin päässyt rakennusinsinööri Boris Jeltsin riitaantui vanhoillisen Jegor Ligatšovin ja Mihail Gorbatšovinkin kanssa.
Syynä oli Jeltsinin puhe, jossa tämä arvosteli Gorbatšovin uudistuksia liian hitaiksi. Populistina Moskovassa esiintynyt Jeltsin erotettiin politbyroosta ja Moskovan pormestarin virasta poliittisen epäkypsyyden ja vastuuttomuuden takia.


title: Neuvostoliitto Gorbatšovin aikakaudella

text: Toukokuussa 1987 19-vuotias lentäjäharrastelija Mathias Rust laskeutui Punaiselle torille Cessna 172-pienkoneella. Rust pääsi ilmavalvonnan läpi osin sen takia, että oli rajavartioston juhlapäivä. Väkijoukko hurrasi Rustille, mutta hänet pidätettiin jonkun ajan päästä ja hän joutui istumaan vankilassa vuoden. Rustin lento aiheutti lukuisia vanhoillisten erottamisia Neuvostoliiton hallinnossa.


title: Neuvostoliitto Gorbatšovin aikakaudella

text: Gorbatšov päätti perustuttaa yhteisyrityksiä 1988. Tämä laki salli Leninin ajan jälkeen yritysten yksityisomistuksen.


title: Neuvostoliitto Gorbatšovin aikakaudella

text: 1980-luvun lopussa sallittiin pienet osuustoiminta- ja perheyritykset, jotka saivat palkata ulkopuolisia työntekijöitäkin. Komsomolin, kommunistisen nuorisoliiton yhteyteen perustettiin "nuorten tiedekeskuksia" jotka saivat toimia liikeyritysten tavoin. Monet myöhemmin Venäjällä rikastuneet pankinjohtajat ja suurliikemiehet aloittivat uransa näissä. NKP pyrki tiedekeskuksissa piilottamaan rahojaan pelätessään valtansa häviävän.


title: Neuvostoliitto Gorbatšovin aikakaudella

text: Vuonna 1988 talousuudistus oli käynnistämässä hyperinflaatiota.


title: Neuvostoliitto Gorbatšovin aikakaudella

text: Glasnostin takia vapautettiin monia toisinajattelijoita ja lehdistönvapaus kasvoi huomattavasti. Monia valtion tilasta kertovia tilastoja sai vapaasti, esimerkiksi tietoja tuloeroista ja itsemurhatilastoja. Myös onnettomuuksista sai kirjoittaa vapaasti. Alettiin harjoittaa Neuvostoliiton historian valkoisten aukkojen täyttämistä eli vastustajien mielestä neuvostohistorian mustaamista. Neuvostoliiton TV:ssä kerrottiin ensi kertaa Josif Stalinin ajan hirmutöistä.


title: Neuvostoliitto Gorbatšovin aikakaudella

text: 19. puoluekokouksen jälkeen heinäkuussa 1988 Gorbatšov alkoi heikentää kommunistipuolueen asemaa maassa, 19. kommunistipuolueen kokouksessa hän määräsi monen ehdokkaan vaalit eri puolille maata alueellisille ja paikallisille tahoille. Syyskuussa 1988 aikaisemmin voimakkaan puolueen sihteeristön valta heikkeni, ja joulukuussa 1988 korkeimman neuvoston tilalle tuli kansanedustajien kongressi. Vuonna 1988 perestroika oli huipussaan.


title: Neuvostoliitto Gorbatšovin aikakaudella

text: Perestroikasta huolimatta Neuvostoliiton sotateollisuus ja KGB toimivat täydellä teholla. Vielä kolme vuotta Gorbatšovin valtaannousun jälkeen ihmisiä vainottiin uskonnollisen mielipiteensä takia.


title: Neuvostoliitto Gorbatšovin aikakaudella

text: Keväällä Gorbatšovin poissa ollessa 1988 julkaistiin artikkeli, jossa puolustettiin Stalinia ja vanhaa kommunismia. Artikkelin kirjoitti Nina Andrejeva ja se oli luultavasti alkuaan lähtöisin Ligatsovin toimistosta. Gorbatšovia ja Jeltsiniä kannattavat matltilliset ja radikaalit uudistajat pitivät artikkelia uhkana. Seuranneessa vapaamuotoisessa keskustelussa moni puoluejohtaja piti artikkelia hyvänä.


title: Neuvostoliitto Gorbatšovin aikakaudella

text: Mutta Gorbatšov piti puoluejohtajille puheita, joissa uhkasi erottaa artikkelin hyväksyjät puolueesta.


title: Neuvostoliitto Gorbatšovin aikakaudella

text: Kesällä 1988 Gorbatšov sai huomata puolueapparaatin luutuneen vastustamaan uudistuksia. Vanhoilliset puoluejohtajat vastustivat uudistuksia muun muassa siksi, että uskoivat olevansa poliittisesti oikeassa, ja siksi, että pelkäsivät uudistusten vievän heidän virkansa ja toimeentulonsa.


title: Neuvostoliitto Gorbatšovin aikakaudella

text: Kesällä 1988 alkoi näkyä merkkejä tulevasta Neuvostoliiton hajoamisesta. Glasnost nosti pintaan kansallismielistä kuohuntaa. Ukrainassa ja Baltiassa oli poliittinen oppositio, joka loi maihin kuohuntaa. Kaukasiassa alkoivat armenialaisten ja azerien taistelut.. Nämä näkyivät Vuoristo-Karabahin armenialaisten itsenäistymishaluna Azerbaizhanista. Kun Vuoristo-Karabah julistautui itsenäiseksi Azerbaizhanista, kiihkokansallismieliset azerit kostivat tämän julmasti Sumgaitissa hyökkäämällä kristittyjen koteihin näitä tappamaan ja pahoinpitelemään. Vuonna 1988 aktivoitui myös Georgian kansallismielinen liike.


title: Neuvostoliitto Gorbatšovin aikakaudella

text:
Perestroikalle olivat tyypillisiä erilaiset lyhytikäiset, politbyroon käskemät uudistuskampanjat, jotka johtivat usein päinvastaiseen tulokseen kuin mitä haluttiin.
Vuonna 1988 tavallinen kansalainen ymmärsi perestroikan kääntöpuolet, kun Gorbatšov ei saanut myönteistä muutosta aikaan. Kansan kanssa käydyt perestroikakeskustelut loppuivat, kun kansa kyseli miksei kaupoissa näy makkaraa. "Gosprijompa", valtiollinen laaduntarkkailu loppui, kun tehtaiden tuotanto laski lopulta puoleen. Ansaitsemattomien tulojen kampanja tarkoitti sitä että miliisit rikkoivat yksityiset kasvihuoneet, ja toreille tulevat kasvihuoneiden tuotteita kuljettaneet kuorma-autot pysäytettiin ja annettiin niiden lastin pilaantua. Kampanjaa toisensa jälkeen rummutettiin keskuskomiteasta käsin alussa, ennen kampanjan hiljaista hautaamista.


title: Neuvostoliitto Gorbatšovin aikakaudella

text: Gorbatšov syytti talousasiantuntijoita Perestroikan epäonnistumisesta, mutta ulkopuoliset näkevät syyn perestroikan epäonnistumisessa olleen ainakin osaksi Gorbatšovin taitamattomuudessa ja kompromissihakuisessa politiikassa. Gorbatšovin talousneuvonantajat vaihtuivat usein, ja Gorbatšov oli enemmän poliitikko kuin talousmies.


title: Neuvostoliitto Gorbatšovin aikakaudella

text: Valtion harjoittaman yritysten ohjailun häviäminen johti siihen, että yritykset eivät enää toimittaneet tuotteitaan sinne minne ne olivat aikaisemmin tavaransa vieneet. Tämä johti laajaan tarvikepulaan. Pula johti taas inflaatioon.


title: Neuvostoliitto Gorbatšovin aikakaudella

text: Vuoden 1990 syystalvella oli maassa laaja pula, kun osaa sadosta ei saatu korjattua talteen koneiden varaosien puutteen ja kaupungeista tulleen sadonkorjausavun puutteessa. Samoin maalta ei aina lähetetty satoa kaupunkeihin.


title: Neuvostoliitto Gorbatšovin aikakaudella

text: Neuvostoliiton johtaja Mihail Gorbatšov päätti kokeilla demokratiaa seuraavat viisi vuotta, ja sen takia määräsi pidettäväksi kansanedustajien kongressin vaalit. Osa kongressin ehdokkaista oli valittu 1, osa 24 asukkaan vaalipiireistä. Vaalit eivät olleet länsimaisittain vapaat mutta vapaammat kuin aikaisemmin. Kolmasosa kongressin paikoista täytettiin suoraan kommunisteilla, ja monia edustajia valittiin kiintiöiden mukaan. Glasnost murtautui läpi 1988, Stalinin rikoksista puhuttiin, talous- ja sosiaalitilastojen valheellisuus paljastettiin, todettiin, että maa ei ole demokratia eikä oikeusvaltio.


title: Neuvostoliitto Gorbatšovin aikakaudella

text: Toukokuussa juuri valitussa kongressissa alettiin puhua kaikista neuvostojärjestelmän epäkohdista, myös Gorbatšovia ja KGB:tä arvosteltiin. Kongressin istunnot televisioitiin koko Neuvostoliittoon. Ensi kertaa kansanedustuslaitos toimi aivan kuin läntiset parlamentit. Silti konservatiivinen enemmistö säilytti kongressin otteessaan. Gorbatšovilla oli tuolloin viimeisen kerran todellinen valta maassa.


title: Neuvostoliitto Gorbatšovin aikakaudella

text: Vuonna 1989 sallittiin monien puolueiden perustaminen.


title: Neuvostoliitto Gorbatšovin aikakaudella

text: Kesällä 1989 kansanedustajien kongressiin valittiin ensimmäinen oppositioryhmä, pieni "Alueidenvälinen liitto", jossa oli politbyroosta aiemmin erotettu Boris Jeltsin oli mukana. Jeltsiniä kannatti noin 90 % Moskovan alueella protestiksi kommunistista puoluetta vastaan. Kansanedustajien kongressin istunnot televisioitiin kaikkialle maahan, ja se osaltaan heikensi neuvostovaltaa. 1980-luvun lopulla matkusti myös ihmisiä yhä enemmän Amerikkaan sovittujen ohjelmien puitteissa.


title: Neuvostoliitto Gorbatšovin aikakaudella

text: Vuonna 1988 Gorbatšov oli suositumpi lännessä kuin idässä, idässä ruokajonot pysyivät yhtä pitkinä Gorbatšovin hallitessa maata.


title: Neuvostoliitto Gorbatšovin aikakaudella

text: Gorbatšov aloitti tuloksiin tähtäävät ydinaseiden vähentämisneuvottelut Yhdysvaltain kanssa ja normalisoi maan suhtautumisen Kiinaan. Gorbatšov pyrki rakentamaan "yhteistä eurooppalaista kotia". Gorbatšov pyrki ulkopolitiikallaan ajamaan Neuvostoliiton etua, vaikka politiikka näyttikin vain rauhanomaiselta.


title: Neuvostoliitto Gorbatšovin aikakaudella

text: Gorbatšov lopetti helmikuussa 1989 Neuvostoliiton osallistumisen Afganistanin sisällissotaan. Hän pienensi Angolan, Nicaraguan ja Kuuban saaman sotilasavun määrää. Gorbatšov luopui myös maan johtoasemasta Itä-Euroopassa. Syyskuussa 1989 katolinen Puola sai maassa pidettyjen parlamenttivaalien jälkeen porvarillisen hallituksen ja Unkarin kommunistihallinto kaatui. 1989 DDR:n vanhoillinen Erich Honecker erotettiin, ja tilalle tuli salaisen poliisin päällikkönä toiminut Egon Krenz. Nyt alkoivat suuret mielenosoitukset Leipzigissä ja Dresdenissä, ja vuoden 1990 vaalit toivat kristillisdemokraattien ja sosiaalidemokraattien koalition. Itä-Saksan tyyppinen kehitys toistui muualla Itä-Euroopassa.


title: Neuvostoliitto Gorbatšovin aikakaudella

text:
Gorbatšovin uudistuspolitiikan "glasnost" ja demokratisointi nostivat vapaan tiedonvälityksen esille sensuurin ja muiden pakkokeinojen murtuessa.
Armenian ja azerien välillä oli pahoja kansallisuuskiistoja Vuoristo-Karabahissa. Baltian maissa nousi vuonna 1986 Tšernobylin ydinvoimalaonnettomuuden jälkeen voimakas ympäristöliike, joka muuttui syksyllä vuonna 1987 Virossa uudistusmielisten kommunistien parissa itsenäistymisliikkeeksi. Ukrainassa nousi kansanrintama Ruh vuonna 1988 - 1989. Baltian maiden kapinointi johti lopulta irtautumiseen Neuvostoliitosta vuonna 1991. Maan talous alkoi vuonna 1989 luhistua kiihtyvällä vauhdilla, mm. veronkierto lisääntyi.


title: Neuvostoliitto Gorbatšovin aikakaudella

text:
Jo vuonna 1989 vanhoilliset kokosivat kasvavan rintaman uhkaavaa Neuvostoliiton hajoamista vastaan. Kesällä vuonna 1990 nousi Venäjän parlamentin johtoon Gorbatšovin vastustaja, kommunistisesta puolueesta erotettu Boris Jeltsin, josta tuli vuoden päästä presidentti. Vuoden 1990 lopussa oli laajaa tavarapulaa komentotalouden osittaisen hajoamisen takia, ja pula käsitti nyt ruoan, vaatteet ja muut perustarvikkeet. Neuvostoliiton vanhoilliset tukivat Baltian maissa interliikettä, joka pyrki pitämään maat Neuvostoliitossa. Interliike ei onnistunut tavoitteessaan. Vuoden 1991 tammikuussa vanhoillisten komentamat neuvostoarmeijan ja sisäministeriön joukot taistelivat Baltian maissa ja kymmeniä kuoli. Rajoitettu hyökkäys ei kukistanut niitä.
Elokuussa 1991 vanhoilliset kaappasivat vallan vähäksi aikaa. Gorbatšovin valta mureni kaappauksen jälkeen lopullisesti, ja Neuvostoliitto hajosi.


title: Tunturiorho

text: Tunturiorho ("Chamorchis alpina") on Euroopan vuoristoalueilla kasvava elinvoimaiseksi luokiteltu pienikokoinen kämmekkäkasvi. Suomessa laji on kuitenkin harvinainen ja luonnonsuojeluasetuksessa rauhoitettu, Suomen uhanalaisluokituksessa se on erittäin uhanalainen.


title: Tunturiorho

text: Laji on läheistä sukua morfologisesti siitä suuresti poikkeavalle "Traunsteinera"-suvulle, ja se sijoitetaan joskus kyseiseen sukuun. "Chamorchis"-suvussa on vain yksi laji.


title: Tunturiorho

text: Tunturiorho nousee keväällä kasvin kokoon nähden suurista munanmuotoisista versojuurimukuloista. Kukkavarren korkeus on vain n. 3–10 cm. Sen juurella on useiden hyvin kapeiden lehtien muodostama ruusuke. Lehdet ovat varren pituisia tai hiukan lyhyempiä. Kukinto on harsu latvatähkä. Pienet kukat ovat väriltään vihertävän ruskeita, ja niitä on tyypillisesti kolmesta kahteentoista kappaletta. Kukat ovat miltei kellomaisia, kukan huuli on kannukseton. Tunturiorho kukkii heinä-elokuussa.


title: Tunturiorho

text: Siementen lisäksi laji kykenee kasvulliseen lisääntymiseen muodostamalla vuosittain useita uusia versojuurimukuloita. Tämän takia tunturiorho kasvaa usein monivartisina tuppaina. Laji voi kuitenkin piileskellä vuosia maan alla sienirihmojen turvin ja mukulan varassa.


title: Tunturiorho

text: Tunturiorhoa tavataan Euroopassa vuoristoalueilta Alpeilta, Karpaateilta, Balkanilta sekä Skandinavian tunturialueilta Etelä-Norjasta Petsamoon saakka. Laji on esiintymisalueellaan hyvin paikoittainen, mutta kuitenkin runsaslukuinen. Suomessa sitä tavataan vain muutamalta Enontekiön Kilpisjärven suurtunturilta käsivarren Lapista. Ensimmäisen kerran laji löydettiin Suomessa vuonna 1911 Saanalta.


title: Tunturiorho

text: Tunturiorho on kalkinvaatija, ja se kasvaa erityisesti vuoristoruohikoilla ja -niityillä. Suomessa sitä esiintyy ainoastaan tunturien alapaljakoilla korkeintaan 850 metrin korkeudella, yleensä alueilla missä on muitakin tyypillisiä paljakoiden kalkinvaatijoita. Alpeilla lajia saatetaan tavataan aina 2000 metrin korkeuteen saakka.


title: Gillet

text: Gillet on belgialaisen Tony Gilletin 1994 perustama autotehdas. Tehtaan ainoa tarjolla oleva malli on pieninä sarjoina valmistettu Gillet Vertigo sportscoupé, jota vauhdittaa Alfa Romeon V6-moottori.


title: Gillet

text: Tony Gillet on entinen kilpa-ajaja, joka pyrkii jatkuvasti täydelliseen suoritukseen. Voitettuaan useana perättäisenä vuonna Belgian mestaruuden mäkikilpailuissa ja osallistuttuaan itserakentamallaan kilpa-autolla kahdesti Pariisi-Dakar -erämaaralliin, Gillet päätti siirtyä autoteollisuuden pariin vuonna 1982 ryhtymällä Donkervoortin maahantuojaksi. Varta vasten viritetyllä Donkervoortilla Gillet siirsi nollasta sadan kilometrin tuntivauhtiin suoritettavan kiihdytyksen ennätyksen uusille luvuille tammikuussa 1990 tuloksellaan 3,85 sekuntia. Sittemmin hän teki myös sarjatuotantoautojen maailmanennätyksen 0-60 km/h -kiihdytyksessä nimeään kantavalla Gillet Vertigolla. Ennätysaika on 3,1 sekuntia.


title: Gillet

text: Vertigon ensimmäinen prototyyppi valmistui 1991. Se julkistettiin Brysselin 71. kansainvälisessä autonäyttelyssä tammikuussa 1992. Seuraavan kahden vuoden aikana prototyyppiä viimeisteltiin sarjatuotantoa varten ja sille myös hankittiin vaikeasti saatava EU-tyyppihyväksyntä. Samaan aikaan prototyyppi kiersi tärkeimmissä autonäyttelyissä, kuten Pariisin ja Geneven kansainvälisissä autonäyttelyissä vuonna 1993.


title: Gillet

text: Tätä kaikkea varten oli rakennettava vielä kaksi autoa lisää. Toinen niistä oli prototyyppi, joka oli jo lopullisen myyntiin tulevan auton kaltainen. Toinen oli varsinaisen valmistussarjan auto numero 1, jolla suoritettiin tyyppihyväksyntään tarvittavat testit, kuten keulatörmäystesti sekä istuinten kiinnitysten ja turvavöiden kiinnitysten lujuustestit. Vertigo selviyi kaikista mainituista testeistä ilman huomautuksia.


title: Gillet

text: Gillet Vertigon sarjatuotantoversio poikkesi ensimmäisestä prototyypistä monin tavoin. Auton kori valmistettiin hiilikuituvahvisteisesta alumiinihunajakennoista aivan kuten Formula 1 -kilpuritkin. Tällä saavutettiin sekä huomattava painonsäästö että suurempi rakenteellinen lujuus. Vertigon paljas kori painaa vain 58 kg. Korista tehtiin prototyyppiä sulavalinjaisempi hieman korkeammin sivuikkunoin ja irrotettavin etuvaloin.


title: Gillet

text: Auto numero 2 varustettiin automaattivaihteistolla ja erityisellä joystick-hallintalaitteistolla. Se myytiin entiselle F1-kuljettajalle, Philippe Streiffille, joka oli vammautunut F1-onnettomuudessa.


title: Gillet

text: Gillet on myös aktiivinen moottoriurheilurintamalla. Auton kisaversiolle on annettu nimeksi "Gillet Vertigo Streiff" edellä mainitun Philippe Streiffin mukaan. Belgialaiset Bas Leinders ja Renaud Kuppens voittivat autolla Belgian GT-mestaruuden ja sijoittuivat Span 24h -kilpailussa toiselle sijalle.


title: Arabiemiirikuntien lippu

text: Arabiemiirikuntien lippu () on otettu käyttöön 2. joulukuuta 1971.


title: Arabiemiirikuntien lippu

text:
Arabiemiirikuntien lipussa on panarabialaiset värit; punaista, vihreää, valkoista ja mustaa, jotka symboloivat
arabikuntia.


title: Arabiemiirikuntien lippu

text: Lipun värit kuvaavat seuraavanlaisia asioita:


title: 500 päivän talousohjelma

text: 500 päivän talousohjelma () pyrki Neuvostoliitossa siirtämään maan markkinatalouteen talouden ollessa kriisissä. Ohjelmaa ehdotti Grigori Javlinski, ja sitä toteutettiin Gorbatshovin talousneuvonantaja Stanislav Šatalinin ohjauksessa. Elokuussa 1990 ilmestyi 400-sivuinen raportti, jonka tuli tunnetuksi "500 päivän ohjelmana". Ohjelman mukaan maahan olisi syntynyt markkinatalouden perusta 500 päivässä. Siihen liittyi laaja yksityistäminen, kysynnän ja tarjonnan lain mukaan muuttuvat hinnat ja kytkentä maailmantalouteen sekä vallan hajauttaminen keskukselta Neuvostoliiton alueille. Boris Jeltsin tuki ohjelmaa, Mihail Gorbatšov epäröi, mutta tuki ohjelmaa.


title: 500 päivän talousohjelma

text: Korkein neuvosto viivytti ohjelmaa ja hyväksyi miedomman version, jolle ei ollut aikamääriä.


title: Valkokämmekkä

text: Valkokämmekkä ("Pseudorchis albida" ssp. "straminea" syn. "P. straminea", "Leucorchis albida" subsp. "straminea", "Leucorchis straminea") on Euroopassa ja Pohjois-Amerikassa esiintyvä valkokukkainen kämmekkäkasvi. Suomessa laji on hyvin harvinainen ja se on rauhoitettu luonnonsuojeluasetuksella.


title: Valkokämmekkä

text: Valkokämmekän maanalainen versojuurimukula on syvään liuskoittunut. Kasvi kasvattaa 10–25 cm korkean varren, jonka alaosassa on 3–6 vastapuikeaa tai suikeaa lehteä. Varren latvassa oleva hiukan toispuolinen kukinto on harsu latvatähkä, jossa on 5–20 vaniljantuoksuista, torvimaista kukkaa. Kukat ovat väriltään kellertävän valkoisia. Yksittäisen kukan huuli on kolmiliuskainen. Näistä keskimmäinen liuska on sivuliuskoja lyhyempi. Kukan kannus on lyhyt. Valkokämmekkä kukkii heinä-elokuussa.


title: Valkokämmekkä

text: Suomessa tavattava valkokämmekkä luetaan yleensä kuuluvaksi samaan lajiin kuin Keski-Euroopassa laajemmin esiintyvä "P. albida" ssp. "albida", jota esiintyy niityillä ja laidunmailla, usein myös lähellä merenpinnan tasoa. Nimialalaji ssp. "albida" on rotevampi kuin ssp. "straminea" ja sen kukat ovat puhtaamman valkoiset ja lehdet kirkkaamman vihreät. Valkokämmekän alalajeja on pidetty myös omina lajeinaan: "P. albida" ja Suomessakin tavattava "P. straminea".


title: Valkokämmekkä

text: Muista Suomessa tavattavista kämmekkälajeista valkokämmekkää muistuttaa lähinnä pussikämmekkä ("Coeloglossum viride"), mutta sen kukat ovat vihertäviä tai ruskehtavia ja kukkien huulen keskiliuska on sivuliuskoja pidempi.


title: Valkokämmekkä

text: Suomessa kasvavaa valkokämmekän alalajia tavataan Alpeilla, Skandinavian tunturiseuduilla, Kuolan niemimaalla, Islannissa ja Grönlannissa. Laji kasvaa myös parilla alueella Pohjois-Kanadassa. Eräiden arvioiden mukaan Pohjois-Amerikan mantereelle laji on levinnyt ihmisen tuoman rehun mukana Islannista tai Grönlannista jo viikinkiaikana. Suomessa valkokämmekkää on löydetty vain muutamilta Enontekiön, Utsjoen, Inarin ja Kuusamon tuntureilta. Nykyään laji kasvaa ilmeisesti ainoastaan Utsjoella ja Enontekiöllä Kilpisjärven alueella. Muiden kämmeköiden tapaan valkokämmekkä saattaa elää vuosikausia maan alla sienirihmojen varassa, joten lajia saattaa yhä esiintyä myös muualla Suomessa vanhoilla kasvupaikoillaan.


title: Valkokämmekkä

text: Valkokämmekän nimialalaji ssp. "albida" kasvaa paikoitellen Keski- ja Etelä-Euroopan vuoristoseuduilla, Balkanilla sekä Pohjois-Venäjällä Uralille saakka.


title: Valkokämmekkä

text: Suomessa valkokämmekkää tavataan lähinnä tuntureiden alapaljakoilta korkeimmillaan 850 metrissä. Kasvupaikat ovat lettosoilla ja tuoreilla tai kuivilla lapinvuokkokankailla. Laji on kalkinvaatija. Valkokämmekän uhkatekijöitä Suomessa ovat kasvupaikkojen maaston kuluminen sekä laiton kerääminen.


title: RUF

text: RUF on saksalainen urheiluautojen valmistaja. RUF:n nimeä kantavat autot muistuttavat ulkoisesti vastaavia Porschen malleja, sillä RUF rakentaa autot Porschen tehtaalta ostamiinsa sarjanumeroimattomiin raakakoreihin. Koska RUF käyttää autoissaan huomattavasti itse valmistettuja ja vastaavista Porschen malleista poikkeavia osia, sen katsotaan Saksan lakien mukaan olevan itsenäinen autonvalmistaja. Myös toinen Porsche-pohjaisten autojen valmistaja Gemballa toimii samalla periaatteella.


title: Dd

text: Dd tarkoittaa seuraavia:


title: Billy Tibbetts

text: Billy Tibbetts (s. 14. lokakuuta 1974 Boston, Yhdysvallat) on yhdysvaltalainen jääkiekkoilija, joka on pelannut urallaan kolmessa NHL-seurassa sekä SM-liigassa HPK:ssa ja HIFK:ssa. Tibbetts pelaa Federal Hockey Leaguessa Cape Cod Bluefins -joukkueessa.


title: Billy Tibbetts

text: Tibbettsillä on pitkä rikosrekisteri. Hän sai rikoksistaan usean vuoden vankeustuomion, jonka aikana hän ei pelannut jääkiekkoa.


title: Freudilainen lipsahdus

text: Freudilainen lipsahdus eli parapraksis (kr. "παρά" 'vasta' + "πρᾶξις" 'toiminta') tarkoittaa sitä, että ihminen tulee vahingossa sanoneeksi, mitä hän todella ajattelee ja tuntee. Ilmiö on nimetty itävaltalaisen lääkärin ja psykoanalyysin kehittäjän Sigmund Freudin mukaan. Todellisten tunteiden uskotaan olevan peräisin ihmismielen tiedostamattomasta osasta ja tulevan esiin muun muassa freudilaisten lipsahdusten kautta.


title: Freudilainen lipsahdus

text: Käsitteen "locus classicus" on Freudin teos "Arkielämämme psykopatologiaa" vuodelta 1901.


title: David Moravec

text: David Moravec (s. 24. maaliskuuta 1973) on tšekkiläinen pelaajauransa lopettanut jääkiekkoilija.


title: David Moravec

text: Seurajoukkueissa Moravec on pelannut pääasiassa Tšekin Extraligassa sekä Ruotsin Elitserienin Malmössä, josta siirtyi joulukuussa 2006 SM-liigaan Hämeenlinnan Pallokerhon riveihin, jossa sai kauden päätteeksi pronssia.


title: David Moravec

text: Kaudella 1999–2000 Moravec pelasi yhden NHL-ottelun Buffalo Sabresin riveissä.


title: David Moravec

text: Moravec on pelannut myös lukuisia otteluita Tšekin maajoukkueessa, ja ratkaisi Tšekille MM-kullan vuonna 2001 loppuottelussa Suomea vastaan. Hän oli myös mukana olympiakultaa voittaneessa Tšekin joukkueessa Naganossa 1998.


title: Frankfurter Zeitung

text: Frankfurter Zeitung oli Saksan Frankfurt am Mainissa ilmestynyt vapaamielinen sanomalehti, joka oli perustettu 1856. Adolf Hitler lakkautti lehden vuonna 1943. Vuonna 1949 perustettu "Frankfurter Allgemeine Zeitung" on "Frankfurter Zeitungin" epäsuora jatkaja.


title: Frankfurter Zeitung

text: Japanissa Neuvostoliiton vakoojana toiminut Richard Sorge oli peiteammatiltaan "Frankfurter Zeitungin" Japanin kirjeenvaihtaja.


title: Mono no aware

text: Mono no aware () on japanilainen sanonta, jonka yleensä käännetään tarkoittavan "herkkyyttä asioiden edessä." Sillä viitataan kaihoisiin tunteisiin, jotka syntyvät kauniiden asioiden katoavaisuudesta ja hetkellisyydestä.


title: Mono no aware

text: Alun perin kyseessä oli kirjallisuustermi, jota käytti tiettävästi ensimmäisenä Edo-kaudella elänyt oppinut Motoori Norinaga. Sitä pidetään perinteisesti perijapanilaisena ajattelutapana johtuen lähinnä maan buddhalais-šintolaisen taustan ja zenin vaikutuksesta Japanin kulttuuriin, mutta todistetusti se pystyy koskettamaan myös kokonaan toisessa kulttuuritaustassa kasvaneita henkilöitä.


title: Mono no aware

text: Mono no aware tulee yleensä esille, kun käsitellään sen käyttöä tarinankerronnan ja etenkin sarjakuvan välineenä. Muita esimerkkejä ovat esimerkiksi Yasujirō Ozun elokuvat. Koska mono no awarea käyttävät teokset eivät useinkaan sisällä arkisia tapahtumia kummempaa juonenkuljetusta, monet englanninkieliset julkaisijat käyttävät niitä kuvaamaan genreluokitusta ”slice of life”.


title: Pallerokämmekät

text: Pallerokämmekät eli kämmekät ("Orchis") on orkideasuku ja kämmekkäkasvien (Orchidaceae) heimon nimisuku. Suvun tieteellinen nimi tarkoittaa kiveksiä kreikaksi, mikä viittaa pallerokämmeköiden munanmuotoisiin, maanalaisiin juurimukuloihin. Pallerokämmekkälajeja on ainakin 24. Risteymälajeja on enemmän kuin aitoja lajeja.Pallerokämmeköihin aiemmin sijoitettuja lajeja:


title: Paunu

text: Paunu tarkoittaa:


title: Hjalmar Procopé (runoilija)

text: Hjalmar Fredrik Eugen Procopé (28. huhtikuuta 1868 Helsinki – 24. syyskuuta 1927 Porvoo) oli suomenruotsalainen runoilija.


title: Hjalmar Procopé (runoilija)

text: Procopén vanhemmat olivat kenraaliluutnantti Berndt Feodor Georg Procopé ja Agathe von Knorring. Hän pääsi ylioppilaaksi 1889 ja valmistui filosofian kandidaatiksi sekä maisteriksi 1897. Procopé toimi "Aftonpostenin" aputoimittajana 1898–1899 sekä toimittajana "Vasa Nyheter" -lehdessä 1899–1900 ja "Tammerfors Nyheter" -lehdessä 1900–1904. Hän oli Ruotsalaisen teatterin sihteerinä ja kirjallisena neuvonantajana 1909–1915. Hän oli Porvoon Runoilijakodin ensimmäinen asukas vuosina 1923–1927.


title: Soininen

text: Soininen on Naantalin 8. kaupunginosa noin 4 km kaupungin keskustasta pohjoiseen. Kaupunginosassa on 1 428 asukasta (2005), ja se on siten väkiluvultaan Naantalin viidenneksi suurin. Alue koostuu omakoti- ja rivitaloista joita rakentuu edelleen kiivasta tahtia. Soininen sijaitsee Naantalin pohjoisosassa Maskun rajalla. Naapurikaupunginosia ovat Luikkio, Taimo, Lietsala ja Ladvo-Venka.


title: Soininen

text: Soinisten länsiosassa sijaitseva Soikallion asuinalue on asuntokannaltaan Naantalin uusinta; se on rakennettu suurimmaksi osaksi 2000-luvun alkupuolella. Asuinalueen koosta huolimatta Soinisten palvelutaso on matala: lähin koulu on Taimon koulu Luikkiossa noin kilometrin päässä ja lähin päivittäistavarakauppa sijaitsee Taimossa kahden kilometrin päässä. Tämä onkin närkästyttänyt uuden alueen asukkaita.


title: Soininen

text: Soinisiin valmistui helmikuussa 2018 kahvila Ravintola Metsätähti


title: Soininen

text: Soinisissa sijaitsee Naantalin seurakunnan leirikeskus Soiniemi ja Hakapellon kappeli sekä hautausmaa.


title: Soininen

text: Keskiaikaisissa lähteissä Immasten tilan asutuksesta löytyy ensimmäisiä viitteitä vuodelta 1444. Keskiajalla taloja oli kolme ja ratsumiestilaksi ne yhdistettiin 1600-luvulla. Ratsumiestilaa käytettiin 1700-luvulla myös henkirakuunarykmentin majoitukseen. Tila oli myös rälssitila. Nykyään paikalla on säilynyt suojellut aitta vuodelta 1870 ja torppa 1800-luvun lopusta, sekä ei suojeltu kivinavetta vuodelta 1886 jota laajennettu 1920. Päärakennuksena toiminut pitsihuvila paloi 1970-luvulla. Immasten tila toimii nykyään hevostilana.


title: Taimo

text: Taimo on Naantalin 5. kaupunginosa noin 2 km kaupungin keskustasta koilliseen. Kaupunginosassa on 1 148 asukasta (2005), ja se on siten väkiluvultaan Naantalin kuudenneksi suurin. Kaupunginosa sijaitsee Aurinkotien pohjoispuolella Soinistentien ja Nuhjalantien välissä. Naapurikaupunginosia ovat Ruona-Pirttiluoto, Lietsala, Luikkio, Soininen ja Karvetti.


title: Taimo

text: Taimon eteläosassa Nuhjalantien varrella on pieni ostoskeskus, jossa on Sale sekä ravintola. Ostoskeskuksessa oli ennen Naantalin toinen posti, mutta sen palvelut siirrettiin kaupungin keskustaan. Ostoskeskus palvelee erityisesti viereistä Nuhjalan kerrostaloaluetta. Taimossa on kolme päiväkotia, ja lisäksi viereisessä Luikkion kaupunginosassa toimii Taimon ala-aste ja Lietsalan kaupunginosassa Suopellon yläaste.


title: Jokimaa

text: Jokimaa on Lahden kaupunginosa entisen valtatie 4:n eteläpuolella ja Renkomäen pohjoispuolella. Jokimaalla sijaitsee Lahden Hevosystäväinseura ry:n Jokimaan ravikeskus, on missä järjestetty kuninkuusravit 1987 ja 2003 sekä Päijät-Hämeen Eläinsuojeluyhdistys ry:n toimipiste, joka vastaa Lahden kaupungin irrallaan olleiden ja kiinni otettujen eläinten hoidosta.


title: Jokimaa

text: Renkomäki-Salpakangas - tien varrella on myös Lahden lasitehdas


title: Jokimaa

text: Jokimaalle pääsee linja-autolinjalla numero 12. Linjan päätepysäkki on Lintulantien risteyksessä, Jokimaan yrityspuiston kohdalla. Myös Lahti-Mäntsälä vakiovuorot ajavat Jokimaan läpi. Näiden lisäksi alueen läpi Ala-Okeroistentietä ajaa Hollolan koululaislinja 55, Miekkiöön. 55 käy myös kääntymässä Lintulantien päätepysäkillä.


title: Jo Nesbø

text: Jo Nesbø (s. 29. maaliskuuta 1960 Oslo) on norjalainen kirjailija, muusikko ja entinen pörssimeklari. Nesbø on Norjan kansainvälisesti tunnetuimpia rikoskirjailijoita. Hänen teoksiaan on käännetty yli 50 kielelle ja myyty yli 30 miljoonaa kappaletta.


title: Jo Nesbø

text: Nesbøn esikoisteos "Lepakkomies" (1997) aloitti menestyneen Harry Hole -rikosromaanien sarjan. Rikosromaanien ohella Nesbø on kirjoittanut muun muassa myös lastenkirjoja.


title: Jo Nesbø

text: Nesbø syntyi Oslossa, mutta muutti jo nuorena Moldeen, missä pelasi jalkapalloa Molde FK:ssa 1970-luvun lopulla. Hän debytoi Norjan pääsarjassa 17-vuotiaana. Nesbø joutui lopettamaan jalkapallouransa 18-vuotiaana polvivamman vuoksi. Hän kävi Pohjois-Norjassa kolmen vuoden asepalveluksen, jonka ohella hän suoritti loppuun kesken jääneen lukion. Nesbø opiskeli taloustiedettä Norjan kauppakorkeakoulussa Bergenissä ja valmistui vuonna 1986. Opiskeluaikanaan hän soitti kitaraa yhtyeessä De Tusen Hjem.


title: Jo Nesbø

text: Valmistumisensa jälkeen Nesbø muutti Osloon ja aloitti työt liike-elämässä. Hän jatkoi työnsä ohella kappaleiden kirjoittamista ja perusti vuonna 1990 popyhtyeen Di Derre, jossa hän toimi laulajana ja lauluntekijänä. Yhtyeessä soitti myös hänen pikkuveljensä Knut. Vuonna 1993 yhtye julkaisi debyyttialbuminsa. Yhtyeen toinen albumi "Jenter & Sånn" (1994) myi yli 190 000 kappaletta ollen Norjan parhaiten myydyimpiä albumeita vuosiin. Musiikin ohella Nesbø jatkoi työskentelyä pörssimeklarina ja opiskeli talousanalyytikoksi. Hän siirtyi työskentelemään Norjan suurimmassa meklariyrityksessä DnB Marketsissa mutta jatkoi myös musiikintekoa ja päätti vuoden työskentelyn jälkeen pitää puolen vuoden sapattivapaan. Virkavapaansa jälkeen Nesbø irtisanoutui työstään omistautuakseen kirjoittamiselle.


title: Jo Nesbø

text: Nesbø vietti puolen vuoden virkavapaansa Australiassa. Matkan aikana hän kirjoitti esikoisromaaninsa "Lepakkomies" (1997), jossa rikostutkija Harry Hole ensimmäistä kertaa esiintyy. Teos sai Norjassa vuoden parhaan rikosromaanin Riverton-palkinnon ja sille myönnettiin myös vuoden parhaan pohjoismaisen rikosromaanin Lasiavain-palkinto.


title: Jo Nesbø

text: Toisen Harry Hole -romaaninsa "Torakat" (1998) Nesbø kirjoitti Bangkokissa, jonne myös teos sijoittuu. Sarjan kolmas osa "Punarinta" (2000) sijoittuu Norjaan. Kirjan ilmestymisvuonna Nesbølle myönnettiin teoksesta Norjan kirjakauppiaiden Bokhandlerprisen-palkinto. Se äänestettiin myöhemmin myös Norjan kaikkien aikojen parhaaksi rikosromaaniksi Norjan yleisradioyhtiö NRK:n äänestyksessä. Vuonna 2002 ilmestyi neljäs Harry Hole -romaani "Suruton", joka sai Mads Wiel Nygaard -palkinnon ja oli Yhdysvalloissa ehdolla Edgar-palkinnon saajaksi. Viides teos "Veritimantit" (2003) muodostaa yhdessä kahden aiemman teoksen kanssa Oslo-trilogian.


title: Jo Nesbø

text: Sarjan kuudennessa teoksessa "Pelastaja" (2005) taustatarina käsittelee Vukovarin piiritystä. Vuonna 2007 ilmestyi seitsemäs osa, "Lumiukko", joka palkittiin jälleen Norjan kirjakauppiaiden palkinnolla. Teos pääsi myöhemmin myös The New York Timesin bestseller-listalle. Siitä on tekeillä myös elokuva, jonka on määrä saada ensi-iltansa syksllä 2017. Sarjan kahdeksas osa, "Panssarisydän", ilmestyi vuonna 2009 ja menestyi Norjan lisäksi hyvin myös ulkomailla. Vuonna 2011 ilmestyi teossarjan yhdeksäs osa, "Aave", ja vuonna 2013 sarjan toistaiseksi viimeisin osa, "Poliisi". Sarjan 11:s osa "Jano" ilmestyy keväällä 2017.


title: Jo Nesbø

text: Nesbø on kirjoittanut myös yksittäisiä rikosromaaneita. Vuonna 2008 ilmestyi teos "Kukkulan kuningas", joka kertoo kykyjenetsijä ja taidevaras Roger Brownista. Kirjasta on tehty myös elokuva "Headhunters" (2011). Vuonna 2014 ilmestyi teos "Isänsä poika" ja vuonna 2015 kaksiosainen "Verta lumella".


title: Jo Nesbø

text: Vuonna 1999 Nesbø julkaisi Espen Søbyen kanssa matkakirjan "Stemmer fra Balkan. Atten dager i mai" sodan repimältä Balkanilta. Nesbøltä ilmestyi novellikokoelma "Karusellmusikk" vuonna 2001, ja hän julkaisi samana vuonna myös samannimisen sooloalbumin.


title: Jo Nesbø

text: Nesbø on kirjoittanut myös lastenkirjoja. Niistä ensimmäinen on vuonna 2007 julkaistu "Tohtori Proktorin pierupulveri", jonka jälkeen on ilmestynyt kolme muutakin Tohtori Proktor -kirjaa.


title: Jo Nesbø

text: Nesbø on ideoinut norjalaisen televisiosarjan "Miehitetty", joka esitettiin Norjassa syksyllä 2015. Kyseessä oli kaikkien aikojen kallein norjalainen tv-sarja. Suomessa sarjan esitti MTV3.


title: Lego City

text: Lego City on yksi Lego-yhtiön vanhimmista tuotesarjoista. Siihen kuuluvat kaikki kaupunkiin liittyvät Lego-rakennussarjat, kuten erilaiset autot ja lentokoneet. Lähes kaikissa tuotesarjan tuotteissa on minihahmoja.


title: Lego City

text: Ensimmäiset Lego City -sarjan setit ilmestyivät Lego Town -nimellä 1970-luvun aikana. Alun alkaen nämä setit sisälsivät yleensä pohjalevyn päällä olevan rakennuksen ja siihen liittyviä kulkuneuvoja, kuten autoja tai helikoptereita. Mittakaava oli pienempi kuin nykyisissä seteissä. Minihahmojen keksimisen (1975) jälkeen mittakaavaa suurennettiin vuonna 1980 jotta hahmot saisivat uuden kodin Lego Town -sarjan seteistä. Alkuaikojen minihahmot eivät mahtuneet autojen sisälle, mikä vähensi paljon mahdollisuuksia leikkeihin.


title: Lego City

text: Minihahmojen ilmestyminen auttoi paljon sarjan kehittämisessä. Kun autojen rakennustapa yhtenäistettiin, niiden lukumäärä suureni todella paljon. Myös rakennusten rakenne muuttui entistä suuremmaksi, samalla tosin palikkamäärää vähennettiin hieman.


title: Lego City

text: Seuraavat suuret muutokset tapahtuivat 1980-luvun keskivaiheilla kun sen aikaisen Lego Town -teemaan alettiin kehittämään tuotteita, jotka olivat selkeästi erilaisia kuin tavanomaiset autot ja talot. Esimerkiksi vuonna 1985 Town-teemaan ilmestyi ensimmäinen lentokenttä-tuote ja muutama muu ilmailuun liittyvät tuote. Town-teema kehittyi ja laajeni paljon tulevina vuosina kunnes vuonna 1992 ilmestyi ensimmäinen selkeästi oma aihekokonaisuus, tytöille suunnattu Paradisa-tuotesarja. Vaikka tuotesarja oli selvästi omanlaisensa, se silti kuului Town-teemaan erillisenä alateemana. Paradisan jälkeen tuli lukuisia muitakin alateemoja ja vielä nykyisestä City-teemasta löytää selviä alateemoja.


title: Lego City

text: Vaikka Lego Town -sarja sisältää useita näennäisesti erilaisia "teemoja" kuten ilmailu, poliisien toiminta sekä rakennustyömaa, ensimmäinen aito alateema oli vuodesta 1992 vuoteen 1997 ilmestynyt Paradisa. Sarjan setit olivat "tyttöjen makuun" tehtyjä rakennelmia, joiden aiheet vaihtelivat rantaelämästä hevosiin. Myös värit poikkesivat totutusta. Tavanomaisten Lego-settien värien tilalle olivat tulleet erilaiset pehmeät värit kuten pinkki ja valkoinen.


title: Lego City

text: Lego City -sarjan sivusarjoja ovat:


title: Vertu

text: Vertu on ylellisyysmatkapuhelinten pioneeri ja valmistaja. Vertun toimitusjohtaja on Gordon Watson ja pääsuunnittelija on Frank Nuovo. Vertu oli alun perin itsenäisesti toimiva Nokian tytäryhtiö, joka oli täysin Nokian omistuksessa. Huhtikuussa 2012 kerrottiin Nokian neuvottelevan Vertun myynnistä pääomasijoitusyhtiö Permiran kanssa. Kesäkuussa 2012 Nokia ilmoitti myyvänsä Vertun ruotsalaiselle pääomasijoitusyhtiö EQT:lle, pitäen kuitenkin itsellään 10 prosenttia yhtiöstä. Vuonna 2015 EQT myi Vertun kiinalaissijoittajille, jotka myivät Vertun Kyprokselle rekisteröidylle Baferton Ltd:lle maaliskuussa 2017.


title: Vertu

text: Heinäkuussa 2017 Vertun turkkilaissukuinen omistaja Hakan Uzan ilmoitti yhtiön toiminnan loppumisesta ja 200 henkilön irtisanomisesta. Hän pitää kuitenkin merkin ja teknologian itsellään ja kaavailee Vertulle uutta alkua.


title: Vertu

text: Vertu tarkoittaa ranskaksi hyvettä.


title: Makeisvero

text: Makeisvero oli valmistevero. Sitä alettiin Suomessa kerätä nykymuotoisena 1. tammikuuta 2011. Veron kohteena olivat Suomessa valmistettavat ja Suomeen tuotavat makeiset, jäätelöt ja virvoitusjuomat. Makeisvero poistui käytöstä 1. tammikuuta 2017.


title: Makeisvero

text: Aiemmin vero oli käytössä vuosina 1926–1999.


title: Makeisvero

text: Valmisteveroa sääteli laki makeisten, jäätelön ja virvoitusjuomien valmisteverosta (1127/2010). Veron määrä on 1.1.2012 alkaen ollut 95 senttiä kilogrammalta ja 11,0 senttiä litralta.


title: Makeisvero

text:
Aikaisempi makeisvero oli kulutusvero, jota kerättiin Suomessa myytävistä tuotteista. Euroopan unioni antoi Suomelle huomautuksen ksylitolin verottomuudesta.
Eduskunta ratkaisi asian luopumalla makeisverosta 1. tammikuuta 2000.


title: Makeisvero

text: Vuosina 1987–1999 makeisveron määrä oli 3,50 markkaa kilolta makeisia. Veron tuotto oli 154 milj. mk (1990), 152 milj. mk (1995), 155 milj. mk (1996) ja 157 milj. mk (1997).


title: Makeisvero

text:
Suomen Hammaslääkäriliitto vaati jo vuonna 2003 makeisveroa takaisin, sillä makeisten kulutus oli lisääntynyt jo
silloin merkittävästi. Vuonna 1985 makeisia syötiin henkeä kohden 7,2 kg, vuonna 2001 12,5 kg ja vuonna 2005 14 kg.


title: Makeisvero

text: Kaupan ja makeisvalmistajien mukaan makeisveron myötä makeiskauppa notkahti vuonna 2011 viidellä prosentilla, mutta makeisten myynti on vuonna 2012 taas kasvanut kolme prosenttia vuoteen 2010 nähden. Fazer Makeisten mukaan makeisvero on vähentänyt sokerimakeisten myyntiä, mutta suklaan myynti on kasvanut.


title: Makeisvero

text: Makeisveroa on kritisoitu muun muassa siitä, että se jättää keksit veron ulkopuolelle, mutta verottaa toisaalta esimerkiksi kivennäisvesiä. Vero on johtanut muun muassa siihen, että valmistajat kehittävät makeistenomaisia tuotteita, mutta luokittelevat ne kekseiksi.


title: Makeisvero

text: Makeisten kulutus ei ole juurikaan vähentynyt veron astuttua voimaan. Tutkijoiden mukaan kansanterveyttä edistäisikin enemmän ruokien sokeripitoisuuksiin pohjaava verotus tai arvonlisäverotus, jolla voitaisiin alentaa terveellisten ja korottaa epäterveellisten ruoka-aineiden hintaa.


title: Makeisvero

text: Vuonna 2015 Euroopan komissio linjasi Suomen makeisveron valtiontukisääntöjen vastaiseksi ja kilpailua vääristäväksi, minkä vuoksi hallitus päätti lakkauttaa veron vuoden 2017 alussa makeisten ja jäätelön osalta.


title: Päivikki Palosaari

text:
Päivikki Palosaari (s. 31. joulukuuta 1956 Kittilä) on suomalainen yrittäjäneuvos ja hotelli- ja ravintola-alan yrittäjä, jonka yritykset sijaitsevat Kittilän Levillä ja Kemissä.
__notoc__


title: Päivikki Palosaari

text: Päivikki Palosaaren isä oli sekatyömies ja äiti kätilö. He asuivat vaatimattomissa oloissa pientilalla. 16-vuotiaana Päivikki Palosaari lähti opiskelemaan suurtalouskokiksi ja avasi ensimmäisen yrityksensä Porogrillin 24-vuotiaana. Palosaari avasi ensimmäisen ravintolansa Wanhan Hullun Poron vuonna 1988. Hullu Poro Oy sai Suomen yrittäjien palkinnon vuonna 2002. Yritys on suorittanut Laatutonni-ohjelman vuonna 2008. Yritys sai Suomen vahvimmat -sertifikaatin vuonna 2008.


title: Päivikki Palosaari

text: Hullu Poro -yhtiöön kuuluu 15 ravintolaa, hotelli ja muita majoitustiloja sekä vaatekauppa ja kauneushoitola. Yhtiön liikevaihto on noin 12 miljoonaa euroa, josta yli yhdeksän miljoonaa tulee ravintoloista. Yritys työllistää keskimäärin 75 ja sesonkiaikoina parisataa työntekijää.


title: Päivikki Palosaari

text: Palosaarella on kaksi tytärtä, jotka molemmat työskentelevät Hullussa Porossa. Hän on naimisissa Mika Latvan kanssa. Päivikki Palosaari on Jouni Palosaaren sisko.Päivikki Palosaaren tiluksilta löytyi vuonna 2015 "Hullu Poro Oy":n laiton kaatopaikka. Paikalta on sittemmin viety 44 tonnia jätettä jäteasemalle. Ympäristön turmeleminen on Lapin syyttäjänvirastossa syyteharkinnassa. Palosaari itse on pitänyt jupakkaa kiusantekona. Jupakasta huolimatta Hullu Poro sai vuonna 2016 ympäristösertifikaatin; sertifikaatin antanut "Inspecta Oy" ei tiennyt kaatopaikkaongelmasta.


title: Yrjö Luukkonen

text: Yrjö Luukkonen (28. tammikuuta 1920 Venjoki, Inkerinmaa – 25. marraskuuta 2006 Helsinki) oli suomalainen talouspäällikkö ja muusikko, joka tunnetaan Humppa-Veikot ja Dallapé-orkestereiden jäsenenä.


title: Yrjö Luukkonen

text: Luukkonen valmistui merkonomiksi, ja hän kävi myös Dallapé-musiikkiopiston, jossa hänen soittimensa olivat hanuri ja trumpetti. Hän liittyi Dallapéhen 1982 ja säesti Sulasolin yhteislaulutilaisuuksia lähes 300 kertaa.


title: Yrjö Luukkonen

text: Musiikin ulkopuolella hän työskenteli Siemens Sähkö Oy:ssä ja Yleisradion TV1:ssä. Hän oli mukana Inkerin Liitossa ja karjalaisten toiminnoissa.


title: Hannu Väisänen

text: Hannu Pekka Antero Väisänen (s. 2. lokakuuta 1951 Oulu) on suomalainen kuvataiteilija ja kirjailija, joka on vuodesta 1989 asunut Ranskassa. Väisänen sai vuoden 2007 kirjallisuuden Finlandia-palkinnon romaanistaan "Toiset kengät".


title: Hannu Väisänen

text: Väisänen on käynyt Savonlinnan Taidelukion 1969–1970 ja opiskellut sen jälkeen Suomen Taideakatemian koulussa 1970–1974. Debyyttinäyttelynsä hän piti Helsingissä 1971.


title: Hannu Väisänen

text: Väisäsen maalaukset ovat hienostuneen keveitä ja niissä on niukoin keinoin toteutettua estetismiä. Aiheissa Väisänen suosii usein kuvallisia arkkityyppejä ja niiden merkityksillä leikkimistä.


title: Hannu Väisänen

text: Väisänen on kansainvälisesti arvostetuimpia suomalaisia taiteilijoita. Hänet tunnetaan taidemaalarina ja graafikkona, mutta myös kirjailijana, lavastajana ja esiintyjänä.


title: Hannu Väisänen

text: Hannu Väisänen opiskeli Suomen Taideakatemian koulussa eli Ateneumissa vuosina 1970–1974. Hän on Bellinin akatemian elinikäinen jäsen. Akatemialla oli 1970- ja 1980-luvuilla merkittävä rooli suomalaisen performanssin ja happeningien uranuurtajana. Väisänen kuului tällöin akatemian ydinryhmään, jonka muita keskeisiä vaikuttajia olivat Outi Heiskanen, Mirja Airas ja Pekka Nevalainen. Väisänen toimi aktiivisesti myös akatemian toimintaa sivunneessa Record Singers -ryhmässä.


title: Hannu Väisänen

text: Väisänen on tehnyt Yleisradiolle kuvataidetta käsittelevän ohjelmasarjan "Kahdeksan sisäkuvaa" vuonna 1985. Kalevalan juhlavuonna 1999 julkaistun uuden Kalevalan kuvitustyö teki hänet laajalle yleisölle tunnetuksi. Romaaninsa "Vanikan palat" pohjalta hän teki maalauksia, jotka olivat esillä näyttelyssä "Vanikalle piirrettyä" kirjan ilmestymisvuoden syksyllä.


title: Hannu Väisänen

text: Väisäsen julkisista töistä mainittakoon vuoden 1977 alttaritaulu ja yhdeksän muuta maalausta akateemikko Juha Leiviskän suunnittelemaan Pyhän Tuomaan kirkkoon Oulussa, 1987–1989 alttaritriptyykki "Helluntain ihme – fragmentteja uskosta" Käpy ja Simo Paavilaisen suunnittelemaan Kontulan kirkkoon Helsingissä, vuonna 1991 valmistunut maalaussarja Uudenkaupungin seurakuntakeskuksessa, ja kaksi maalausta Suomen Kansallisoopperaan.


title: Hannu Väisänen

text: Väisänen on kirjoittanut toistaiseksi viisiosaisen romaanisarjan, joka kuvaa hänen alter egonsa Anteron nuoruutta, kasvamista taiteilijaksi oululaisesta kasarmiympäristöstä ponnistaen ja elämää taiteilijana Suomessa ja Ranskassa. Sarjan toinen osa "Toiset kengät" palkittiin vuonna 2007 Finlandia-palkinnolla, ja Väisäselle myönnettiin saman vuoden marraskuussa myös Taiteen valtionpalkinto. Romaanisarjan kahteen ensimmäiseen osaan perustuva näytelmä "Toiset kengät" kantaesitettiin 1.3.2014 Väisäsen lavastamana Oulun kaupunginteatterissa.


title: Hannu Väisänen

text: Vuonna 2008 oli Espoon modernin taiteen museossa Emmassa Hannu Väisäsen suunnittelema näyttely "Koiran ja suden välissä". Väisänen valitsi ripustukseen Saastamoisen säätiön taidekokoelmasta yksinomaan valko-, harmaa- ja mustasävyisiä teoksia.


title: Hannu Väisänen

text: Väisänen on asunut vuodesta 1989 Ranskassa, osan vuotta Pariisissa ja osan Lounais-Ranskan Souillacissa. Hänellä on sekä Suomen että Ranskan kansalaisuus. Hänen elämänkumppaninsa on Christophe Rischard. Väisäsen vanhemmat olivat sotilasmestari, vakuutustarkastaja Heikki Väisänen ja Anja Väisänen, o.s. Lehtomäki.


title: Luettelo Keski-Euroopan mäkiviikon kärkikolmikoista

text: Tämä on luettelo Keski-Euroopan mäkiviikon kokonaiskilpailun kärkikolmikoista.


title: Kynnys (järjestö)

text: Kynnys ry on suomalainen vammaisten kansalais- ja ihmisoikeusjärjestö, joka on perustettu vuonna 1973. Järjestöön kuuluu eri tavoin vammaisia ihmisiä. Kalle Könkkölä oli ennen kuolemaansa järjeston toiminnanjohtaja. Amu Urhonen toimii järjestön puheenjohtajana.


title: Old Faithful

text: Old Faithful (suom. "Vanha uskollinen") on kuuluisa geysir Yellowstonen kansallispuistossa Yhdysvalloissa. Lähteestä purkautuu 65–110 minuutin välein 14 000 – 32 000 litraa kiehuvaa vettä 30–55 metrin korkeuteen, 1,5–5 minuutin ajan. Turistit pääsevät seuraamaan purkauksia.


title: Old Faithful

text: Harry Woodward laski matemaattisen yhteyden purkausajankohtien välille vuonna 1938. Puistossa sijaitseva Steamboat Geyser on Old Faithfulia suurempi, mutta se purkautuu epäsäännöllisemmin. Purkauksien säännöllisyyden vuoksi Old Faithful on yksi Yellowstonen suurimmista vetonauloista.


title: Prosessinkehittäminen

text: Prosessien kehittäminen on eräs laatujohtamisen osa-alue. Prosessien kehittämisessä organisaation aikaansaamia tuotteita ja palveluja tutkitaan niiden aikaansaamiseksi tarvittavien ja toisiaan seuraavien työvaiheiden summana. Organisaation toiminta voidaan erotella ydin- ja tukiprosesseiksi ja nämä edelleen pää- ja alaprosesseihin.


title: Prosessinkehittäminen

text: Tyypillisesti prosessi lähtee prosessin asiakkaan tarpeen havaitsemisesta ja päätyy tarpeen tyydyttämiseen esimerkiksi tuotteen, palvelun tai informaation tuottamisen tai toimittamisen avulla. Tyypillinen esimerkki prosessista on tuotteen toimittamisen prosessi (tai tilaus-toimitus prosessi). Prosesseja voidaan tarkastella ainakin tavaravirran, informaatiovirran ja rahavirran näkökulmista.


title: Prosessinkehittäminen

text: Toimintoja pyritään virtaviivaistamaan, ja asioita halutaan ajatella uudella tavalla, kyseenalaistaen.


title: Prosessinkehittäminen

text: Prosessien kehittämiseen on olemassa lukuisia eri tapoja. Oleellista eri kehitystavoissa on se, että tiedetään lähtötaso, mihin prosessilla pyritään ja miten tavoitteeseen aiotaan päästä. Organisaation lähtötasoa ja -tilannetta (mistä lähdetään) kuvataan prosessikarttojen/prosessikuvien avulla, joilla kuvataan toiminnot ja toimintojen välisiä sidokset. Tavoitetilanne (mihin mennään) tulee perustua organisaation visioon, strategiaan ja tavoitteisiin eli näkemykseen siitä millainen organisaation tulisi olla tulevaisuudessa. Kun tiedetään lähtö- ja tavoitetilanne, laaditaan toimintasuunnitelma kuinka tavoitetilanteeseen päästään. Toiminnankehittäminen tapahtuu usein toiminnankehitysprojektin avulla, jota varten laaditaan projekti ja/tai toimintasuunnitelma. Suunnitelman on oltava yleisesti organisaation tiedossa, jotta eri sidosryhmät ovat tietoisia tavoitteista.


title: Prosessinkehittäminen

text: Tiivis yhteistyö asiakkaan kanssa (erityisesti sisäisen asiakkaan kanssa) on yksi tyypillinen tapa kehittää prosessia: pyritään selvittämään mitkä prosessin osat tuottavat asiakkaalle arvoa ja mitkä eivät, minkä jälkeen arvoa tuottamattomat osat poistetaan. Prosessien toimintaa ja niiden hyvyyttä voidaan mitata sen asiakkaiden tyytyväisyyden avulla - pyritään tarkoituksenmukaiseen toimintaan, ei välttämättä maailmanluokan parhaisiin käytäntöihin.


title: Prosessinkehittäminen

text: Prosessinkehittämiseen liittyy olennaisesti erilaiset laatutyökalut. Pelkästään työkalujen ja tekniikoiden oikeaoppinen käyttö ei takaa onnistumista. Suurin onnistumisen este on pelko, ja siitä seuraava muutosvastarinta. Siksi taitava muutosjohtaminen kuuluu prosessinkehittämiseen.


title: Prosessinkehittäminen

text: Perinteisesti laatujohtaminen ja prosessinkehittäminen ovat ensin olleet käytössä tuotannossa, minkä jälkeen sitä on sovellettu myös muihin organisaation alueisiin kuten toimistotöihin (tietotyö). Prosesseja voidaan tarkastella oman organisaation arvoketjuun liittyen, tai näkökulmaa voidaan laajentaa verkostoihin. Verkostonäkökulmaa käytettäessä prosessinkehitys kytkeytyy tiukasti logistiikkaan.


title: Prosessinkehittäminen

text: Prosesseja määrittelemällä ja kehittämällä pyritään parempaan laatuun kohdeorganisaatiossa, toimintatapojen yhtenäistämiseen, parempaan tehokkuuteen, asiakkaiden tarpeiden huomioonottamiseen, virheiden vähentämiseen, kustannustehokkuuteen ja suurempaan joustavuuteen.


title: Prosessinkehittäminen

text: Tyypillisiä prosessinkehitykseen liittyviä käsitteitä ovat:


title: Prosessinkehittäminen

text:
Muita tyypillisiä laatutyökaluja:
Hannus, J., Prosessijohtaminen. Espoo 1993. HM & V Research


title: Badlandsin kansallispuisto

text: Badlands National Park on kansallispuisto, joka sijaitsee Etelä-Dakotassa Yhdysvalloissa. Puiston koko on 982 km². Se on preeriaa ja vaaleita ”kiviharjuja”. Ihminen on asunut alueella 11 000 vuotta. Alueella on 23–35 miljoonaa vuotta vanhoja fossiileja. Puistosta löytyi myös hirmulisko Tyrannosaurus rexin fossiili.


title: Richie Rosenberg

text: Richie ”LaBamba” Rosenberg on yhdysvaltalainen pasunisti.


title: Richie Rosenberg

text: Rosenberg tunnetaan "Late Night with Conan O’Brienin" house-yhtyeestä The Max Weinberg 7. Hän osallistui ohjelmassa myös In the Year 2000 -sketsin tekemiseen. Rosenberg on myös Southside Johnny and the Asbury Jukesin jäsen, minkä lisäksi hänellä on oma yhtye LaBamba and the Hubcaps sekä big band 18 Pieces of Soul. Hän on esiintynyt muun muassa Bruce Springsteenin, Bon Jovin ja Ricky Martinin albumeilla.


title: Richie Rosenberg

text: Rosenberg syntyi Philadelphiassa, Pennsylvaniassa ja kävi George Washington High Schoolin. Conan O’Brien vihjasi vitseissään usein Rosenbergin olevan homoseksuaali, mutta todellisuudessa hän on naimisissa ja viiden lapsen isä.


title: Raili Mäki

text: Raili Irja Annikki Leino (o.s. Mäki, 12. kesäkuuta 1932 Yläne – 12. maaliskuuta 2018 Turku) oli suomalainen näyttelijä. Hän oli ohjaaja Ville Salmisen tähtilöytö elokuvaan "Lumikki ja 7 jätkää".


title: JIT

text: JIT voi tarkoittaa:


title: Shinnok

text: Shinnok on fiktiivinen henkilö Mortal Kombat tappelupelisarjassa.


title: Shinnok

text: Shinnok oli aluksi yksi voimakkaimmista jumalten vanhimmista. Hän kuitenkin himosi lisää voimaa ja halusi saada Earthrealmin haltuunsa. Hän ei kuitenkaan voinut astua Earthrealmiin ilman että muut jumalat huomaisivat hänen aikeensa. Ratkaistakseen tämän pulman, Shinnok loi voimakkaan amuletin, jolla heikensi ulottuvuuksien välistä portaalia ja pääsi Earthrealmiin. Hän kuitenkin joutui sotaan muita jumalia vastaan ja otti yhteen ukkosen jumala Raidenin kanssa.


title: Shinnok

text: Sodan lopuilla Raidenin täytyi valita, antaisiko Shinnokin hallita Earthrealmia vai syrjäyttäisi tämän, minkä johdosta jotkin lajit saattaisivat kuolla sukupuuttoon. Raiden päätti kuitenkin tuhota Shinnokin ja vei tämän amuletin. Shinnok lähetettiin rangaistukseksi Netherealmin synkimpään kolkkaan. Shinnokin häviön johdosta, ulottuvuuksien väliset säikeen heikentyivät ja saurit kuolivat melkein sukupuuttoon.


title: Shinnok

text: Netherealmissa Shinnok joutui Netherealmin valtiaan, Luciferin, kiduttamaksi. Shinnok oli hänen armoillaan kunnes tapasi velho Quan Chin. Quan Chi lupasi auttaa Shinnokia syrjäyttämään Luciferin. Heidän suunnitelmansa onnistui ja Shinnokista tuli Netherealmin valtias. Hän myös lahjoitti Quan Chille mahtavat voimat tehden hänestä Netherealmin arkkivelhon. Shinnok alkoi rakentaa suurta armeijaa ja perusti Brotherhood of Shadow kultin, joka palvoi häntä. Hän myös muutti Netherealmista enemmän Earthrealmin kaltaisen.


title: Shinnok

text: Useita vuosia myöhemmin, Shinnok onnistui pääsemään Netherealmista, mutta halusi saada takaisin amulettinsa. Hän lähetti Quan Chin etsimään sitä ja vuosisatojen jälkeen, hän löysi amuletin piilotettuna Elementtien temppeliin, jossa sitä vartioi neljä jumalaa. Lin Kuei klaanin soturin, Sub-Zeron, avulla, Quan Chi sai amuletin haltuunsa, mutta halusi pitää sen itsellään. Hän loi amuletista kopion ja antoi sen Shinnokille, joka menetti sen pian Sub-Zerolle.


title: Shinnok

text: Kun Shao Kahn yritti epäonnistuneesti valloittaa Earthrealmia, Noob Saibot ja Mileena vakoilivat tapahtumia Shinnokille. Kahn yritti myös valloittaa Netherealmin, mutta Shinnok löi hänen joukkonsa.


title: Shinnok

text: Jonkin aikaa Kahnin häviön jälkeen, Shinnok pakeni taas Netherealmista hyökäten Edenian kimppuun. Hän onnistui valloituksessaan ja vangitsi Kuningatar Sindelin ja Prinsessa Kitanan. Hänen uusi imperiuminsa oli kuitenkin lyhytkestoinen sillä useat jumalat ja soturit hyökkäsivät Shinnokin kimppuun ja Shinnok hävisi shaolin munkki Liu Kangille. Hänet lähetettiin taas takaisin Netherealmiin.


title: Shinnok

text: Mortal Kombat X -pelissä Shinnok hyökkää Earthrealmiin armeijansa kanssa. Shinnok pyrkii saamaan Earthrealmin lähteen Jinsein voimat itselleen. Raiden onnistuu kuitenkin vangitsemaan Shinnokin tämän amuletin sisälle Johnny Cagen avustuksella. 20 vuotta myöhemmin Quan Chi onnistuu vapauttamaan Shinnokin amuletista juuri ennen kuin Scorpion tappaa hänet. Shinnok hyökkää armeijoineen Jinsein luo ja Shinnok korruptoi Jinsein muuttuen demonimaiseen muotoon. Cassie Cage onnistuu kuitenkin kukistamaan Shinnokin ja Raiden puhdistaa Jinsein ja riistää Shinnokin voimat. Raiden myöhemmin heittää Shinnokin elävän pään Netherrealmin uusien hallitsijoiden Liu Kangin ja Kitanan jalkoihin varoitukseksi mitä heille tapahtuu jos he hyökkäävät Earthrealmiin.


title: Luettelo Sentencedin kappaleista

text: Tämä on luettelo metallimusiikkiyhtye Sentencedin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Lehtoukonhattu

text: Lehtoukonhattu ("Aconitum lycoctonum" syn. "Aconitum lycoctonum" ssp. "septentrionale") on Euraasian lehtojen näyttävä kasvi, jonka lajikkeita ja sukulaislajeja viljellään myös koristekasvina. Lehtoukonhattu on Suomessa rauhoitettu laji. Muiden ukonhattulajien tapaan lehtoukonhattu on hyvin myrkyllinen kasvi.


title: Lehtoukonhattu

text: Monivuotinen lehtoukonhattu kasvattaa vankan, 100–200 cm korkean tahmeakarvaisen varren. Kasvin juurakko on mukulamainen. Aluslehdet ovat pitkäruotisia, varsilehdet lyhytruotisia ja aivan ylhäältä ruodittomia. Karvaiset lehdet ovat suurikokoisia, lehden lapa on jopa 40 cm leveä. Lehtilapa on 3–5-jakoinen tai -osainen, lehtiliuskat ovat toistamiseen liuskaisia sekä iso- ja terävähampaisia. Lehtoukonhatun kukinto on melko tiheä, 20–50 cm pitkä päätteinen ja useimmiten haaraton terttu. Isot ja vastakohtaiset kukat ovat tumman sinivioletteja. Verhiö on teriömäinen ja viisilehtinen. Kukan kypärämäinen verholehti, josta kasvi on saanut nimensä, on kooltaan 15–25 x 3–8 mm. Terälehdet ovat muuttuneet mesilehdiksi. Näistä kaksi ylintä ovat kierrekärkisinä mesikannuksina verholehden sisällä, muut mesilehdet ovat hyvin pieniä tai puuttuvat kokonaan. Lehtoukonhattu kukkii Suomessa kesä-heinäkuussa. Kustakin kukasta kypsyy kolme 11–17 mm pitkää tuppiloa, joissa on noin 3 mm:n pituisia siemeniä.


title: Lehtoukonhattu

text: Suomessa lehtoukonhattua muistuttavat puutarhakarkulaisina joskus tavattavat lähilajit tarhaukonhattu ("Aconitum" x "stoerkianum") ja aitoukonhattu ("Aconitum napellus" ssp. "lusitanicum").


title: Lehtoukonhattu

text: Suomessa kasvavan lehtoukonhatun taksonomisesta asemasta on ollut erilaisia käsityksiä. Sitä on pidetty eri lajina (Pohjolan ukonhattu, "A. septentrionale") tai keskieurooppalaisen keltaukonhatun alalajina ("A. lycoctonum" ssp. "septentrionale"). Keski-Euroopassa tavattavat lehtoukonhattulajit kuitenkin poikkeavat Suomessa kasvavasta muun muassa kukkien keltaisen värin osalta.


title: Lehtoukonhattu

text: Lehtoukonhatun päälevinneisyysalue ulottuu Luoteis-Venäjältä ja Ukrainan pohjoisosista Siperiaan ja Keski-Aasiaan. Lisäksi sitä kasvaa Kölivuoristossa Norjan ja Ruotsin etelä- ja keskiosissa. Suomen lähialueilla lehtoukonhattu kasvaa Kuolan niemimaalla, Laatokan luoteisrannan lehtokeskuksessa ja Äänisen alueella. Nykyisen Suomen alueella lehtoukonhattua tavataan harvinaisena vain itärajan tuntumassa Kiteellä ja Tohmajärvellä. Lajin muut esiintymät Keski- ja Etelä-Suomessa ovat peräisin koristekasveista.


title: Lehtoukonhattu

text: Lehtoukonhattu kasvaa runsasravinteisissa, melko valoisissa kosteissa tai tuoreissa lehdoissa. Suomessa Kiteen ja Tohmajärven esiintymiä ovat aikaisemmin tuhonneet rehevien lehtojen raivaaminen pelloiksi. Nykyisin kasvupaikkojen suuri uhka on niiden kuusettuminen ja puronvarsien tuhoaminen. Paikallisesti lehtoukonhattua saattaa esiintyä myös viljelykarkulaisena.


title: Lehtoukonhattu

text: Lehtoukonhatun tehokkaaseen pölyttämiseen pystyvät vain muutamat kimalaislajit, kuten Euroopan ainoa selvästi yhteen ravintokasviin erikoistunut kimalaislaji ukonhattukimalainen ("Bombus consobrinus"). Myös ukonhattukimalainen on Suomessa uhanalainen.


title: Lehtoukonhattu

text: Myrkyllisen lehtoukonhatun juuresta on aikaisemmin tehty myrkkyä syöpäläisten torjumiseen. Se on myös perinteinen puutarhojen koristekasvi.


title: Lehtoukonhattu

text: Kaikki lehtoukonhatun osat ovat hyvin myrkyllisiä, ja myrkytysoireet vaativat sairaalahoitoa. Sen myrkylliset aineosat ovat alkaloideja: akoniitti ja akonitiini. Pienikin määrä aiheuttaa vatsaoireita, mutta kuolema seuraa aineen aiheuttamasta sydämen vajaatoiminnasta. Kasvi maistuu pahalta joten myrkytyksiä ei juuri tapahdu vahingossa. Myrkyllisyyteen viittaa myös lajin tieteellinen nimi "lycoctonum" ("sudenmyrkky"), joka johtuu kreikan sanoista "lykos", susi, ja "ktonos", murha.


title: Opera Pieno

text: Opera Pieno on nuorten taiteilijoiden perustama oopperayhdistys. Seurue tuo näyttämölle esityksiä, jotka ovat helposti lähestyttäviä myös yleisölle, joka ei ole perehtynyt oopperaan ja taidemusiikkiin.


title: Opera Pieno

text: Opera Pienon ensimmäinen tuotanto oli Mozartin "Valepuutarhuritar" ("La finta giardiniera"). Se esitettiin Espoon Sellosalissa neljä kertaa lokakuussa 2005 ja uusintakierroksella kaksi kertaa Helsingissä Teatterimuseon salissa keväällä 2006. Yhdistyksen seuraava tuotanto oli myös Mozartin ooppera. "Buenos Airesin blondi" on vapaa sovitus Mozartin oopperasta "La finta semplice". Musiikkinäytelmä sai ensi-iltansa Kansallisoopperan Alminsalissa joulukuussa 2006. Espoon Sellosalissa tuotantoa esitettiin kahden näytöksen verran tammikuussa 2007.


title: Opera Pieno

text: Vuonna 2008 Opera Pieno jatkoi tuottamalla kaksi uutta produktiota. Tammikuussa Espoon Sellosalissa ensi-iltansa sai Mozartin aikalaisen, Niccolò Piccinnin koominen ooppera "Naisten kosto" ("Le donne vendicate"). Opera Pienon versiossa ooppera muuntui taidegallerioiden, median ja salamavalojen glamour-maailmaan sijoittuvaksi riehakkaaksi komediaksi.


title: Opera Pieno

text: Marras-joulukuussa 2008 sai Helsingissä Aleksanterin teatterissa uuden ilmiasunsa yksi Mozartin maineikkaimmista oopperoista. "Kosijan putti" oli Jirimiko Orasen suomeksi kirjoittama ja Juulia Tapolan ohjaama versio "Cosi fan tutte" –oopperasta. Aikaisempien Opera Pieno -produktioiden tapaan kokonaisuus on lyhennetty kahteen tuntiin ja musiikkinumeroiden välissä tapahtumia kuljetti dialogi.


title: Opera Pieno

text: Opera Pienon toistaiseksi viimeinen tuotanto on ollut marras-joulukuussa 2010 esitetty Joseph Haydnin musiikin säestämä komedia "Avaruusseikkailu 2010", jonka myötä seurue jatkaa taiteenlajinsa popularisointia. Haydnin "l mondo della luna" -oopperaan pohjautuva "Avaruusseikkailu 2010" oli seurueen viides tuotanto. Sitä esitettiin Espoon Sellosalissa viisi kertaa.


title: Wilma van Hofwegen

text: Willemina ”Wilma” Cornelia Adriana van Hofwegen-Van Rijn (s. 17. heinäkuuta 1971, Vlaardingen, Etelä-Hollanti) on entinen alankomaalainen uimari, joka Alankomaiden 4 × 100 metrin vapaauintiviestijoukkueen jäsenenä voitti olympiahopeaa kesäolympialaisissa 2000. Joukkueessa uivat myös Inge de Bruijn, Thamar Henneken ja Manon van Rooijen. Hän osallistui myös kesäolympialaisiin 1996. Van Hofwegen on naimisissa entisen uimarin Michael van Rijnin kanssa.


title: Dakota

text: Dakota voi tarkoittaa ainakin seuraavia asioita:


title: Carolina

text: Carolina voi tarkoittaa seuraavia asioita:


title: Orvokit

text: Orvokit ("Viola") on orvokkikasveihin kuuluva kasvisuku, johon kuuluu 400–500 lajia, joista useimmat elävät pohjoisella pallonpuoliskolla. Useimmat orvokit viihtyvät kosteissa ja varjoisissa paikoissa, kuten puiden ja pensaiden alla.


title: Orvokit

text:
Orvokeilla on tyypillisesti sydämenmuotoiset lehdet ja epäsymmetriset, viisiterälehtiset kukat, joissa yksi iso terälehti suuntautuu alaspäin ja loput neljä ovat pareittain symmetriset sen yläpuolella. Useimpien orvokkilajien kukat ovat violetin värisiä, ja sana violetti johtuukin ranskan kielen sanasta "violette", orvokki. Joillain monivuotisilla lajeilla, kuten lehto-orvokilla on myös avautumattomia, umpisiittoisia kukkia.
Suomessa viljeltyjä lajeja:


title: Orvokit

text: Suomessa kasvaa 17 luonnonvaraista orvokkilajia sekä lukuisia risteymiä. Kolme yleisintä lajia ovat suo-orvokki, aho-orvokki ja korpiorvokki. Uhanalaisia orvokkeja on viisi, jotka kaikki ovat erittäin uhanalaisia: luhtaorvokki, mäkiorvokki, pahtahietaorvokki, pyökkiorvokki ja rantaorvokki.


title: Napadynamo

text: Napadynamo on sähkövirtaa tuottava generaattori, joka on sijoitettu polkupyörän etunapaan.


title: Napadynamo

text: Selvästi yleisin (napa)dynamon käyttötarkoitus polkupyörässä on tuottaa sähköenergiaa valoja varten.


title: Napadynamo

text: Napadynamoja valmistavat ainakin Schmidt's Original Nabendynamo (SON), Shimano, Sturmey-Archer ja SRAM. Useimmiten napadynamon tuottama vaihtosähkö on jännitteeltään 6 V (joskus 12 V) ja teholtaan 2,4 W tai 3,0 W.


title: Napadynamo

text: Perinteisesti dynamo on ollut laite, joka sijaitsee renkaan lähellä pyörän haarukkaan kiinnitettynä. Tällöin dynamo saa pyörimisliikkeensä rengasta vasten pyörivän rullan välityksellä. Napadynamoon verrattuna tällainen dynamo on edullisempi ja helpompi asentaa, mutta toimintavarmuus etenkin lumi- ja räntäkelillä heikompi ja liikevastus dynamon päällä ollessa suurempi.


title: Napadynamo

text: Akku- ja paristokäyttöisiä polkupyörän valoja on hyvin suuri valikoima erilaisia niin valotehonsa, hintansa ja muidenkin ominaisuuksiensa puolesta. Yhteistä näille on, että joko akkuja täytyy ladata tai paristoja vaihtaa.


title: Kansan Ääni (1907)

text: Kansan Ääni oli Lappeenrannassa vuosina 1907–1918 ilmestynyt SDP:n sanomalehti.


title: Kansan Ääni (1907)

text: Kolmesti viikossa ilmestyneen "Kansan Äänen" julkaisijana toimi Osuuskunta Saimaa, joka talvella 1908 hankki oman kirjapainon. Lehti oli aluksi maltillinen, mutta radikalisoitui sitten muun muassa viipurilaisen "Työn" vaikutuksesta. "Kansan Äänen" vaikutusalue oli suppea ja levikki pieni, enimmillään 3 400 kappaletta vuosina 1914 ja 1916. Sisällissodan jälkeen sitä ei enää perustettukaan uudelleen. Päätoimittajina työskentelivät August Edvard Nieminen (1907–1908), Väinö Hupli (1908–1909), O. A. Paappanen (1909 ja 1916–1918), Heikki Arvonen (1909–1911), E. O. J. Kotiranta (1911–1912), Aki Ahtiainen (1913–1914), Ville Leskinen (1914–1916) ja Emil Lehén (1918).


title: Kansan Ääni (1907)

text: Sisällissodan aikana punakaartin esikunta tarkasti lehden sisällön ennakolta. "Kansan Ääni" sisälsi ainoana punaisten lehdistöstä uutisen Tampereen taisteluista ja niitä seuranneista teloituksista. Lehdessä julkaistiin paljon punakaartilaisten kuolinilmoituksia ja rintamauutisia. Päätoimittaja Lehén ammuttiin Viipurissa toukokuun alussa 1918 ja lehteä toimittanut latoja Heikki Torvinen teloitettiin Lappeenrannassa.


title: Kansan Ääni (1945)

text: Kansan Ääni oli Vaasassa vuosina 1945–1994 ilmestynyt vasemmistolainen sanomalehti. Lehteä julkaisi vuoteen 1990 saakka SKDL:n Vaasan piirijärjestö.


title: Kansan Ääni (1945)

text: Vuoden 1945 eduskuntavaalien edellä perustettu lehti ilmestyi aluksi kerran ja vuodesta 1954 lähtien kolmesti viikossa. Sitä painettiin Kokkolassa, Oulussa ja Helsingissä, vuosina 1969–1977 SDP:lle siirtyneessä vasemmistoradikaalin "Työn Äänen" entisessä kirjapainossa Vaasassa ja sen jälkeen Porissa ja Seinäjoella. Vuonna 1969 SKP:n keskuskomitea lakkasi tukemasta "Kansan Ääntä", jolloin Pohjanmaan piirijärjestöt päättivät jatkaa sen julkaisemista omin voimin. Säästötoimien ja talkootyön avulla lehti osoittautui elinkelpoiseksi. Vuonna 1978 perustettiin nykyaikainen latomo, joka mahdollisti varsin korkeatasoisen ulkoasun. "Kansan Äänen" levikki oli 1960-luvulle saakka noin 5 000–7 000, mutta nousi vuonna 1976 jopa 13 000:een. Päätoimittajina työskentelivät Arvo M. Hildén (1945), Reino Eero (1945–1958), Pentti Kujamäki (1958–1963), Reino Kangasmäki (1963–1979) ja Tapani Elgland (1980–).


title: Alaston malli karkuteillä

text: Alaston malli karkuteillä on Ville Salmisen ohjaama ja käsikirjoittama suomalainen elokuva vuodelta 1953.


title: Alaston malli karkuteillä

text: Taiteilija Olavi Metso (Sakari Jurkka) etsii mallia. Malli suuttuu, kun kuulee saavansa maksun vasta myöhemmin ja töhrii vasta valmistuneen teoksen "Alaston totuus". Mallin karattua Olavi saa ystävältään lainaksi mallinuken. Olavin morsian luulee erehdyksessä nukkea oikeaksi naiseksi. Huomattuaan erehdyksensä morsian pyytää Olavia luopumaan taiteilijanurasta, ja Olavi suostuu, jos kukaan ei osta hänen teostaan "Alaston totuus". Asiantuntija-arviota hakiessaan hän joutuukin erehdyksessä psykiatrin luokse, joka toteaa hänet mielenvikaiseksi.


title: Alaston malli karkuteillä

text: Kreivi Valendsky (Leo Riuttu) ostaisi kyllä taideteoksen, mutta hänet viedään pois pakkopaidassa. Rahattomana ravintolassa istuttuaan hän joutuu jättämään taulunsa pantiksi laskusta. Hän päättää myydä mallinuken saadakseen rahaa taulunsa lunastamiseksi ravintoloitsijalta. Ollessaan kuljettamassa mallinukkea se putoaakin sillalta jokeen ja sivullinen käsittää hänen heittäneen sillalta ruumiin. Olavi saa kuitenkin nuken takaisin ja myy sen hämäräperäiselle miehelle.


title: Alaston malli karkuteillä

text: Poliisi pidättää Olavin murhasta epäiltynä, onhan tapauksella lukuisia silminnäkijöitä. Olavi itse luulee, että hänen morsiamensa Sirkka on murhattu, koska poliisikin sitä väittää. Olavin onnistuttua pakenemaan poliiseilta saapuu Sirkka itse selvittämään asian. Väärinkäsitys selviää kun Sirkka ja Olavi törmäävät toisiinsa ja poliisi saapuu taidekauppiaan kera ateljeelle. Olavi saa myytyä "Alastoman totuuden" miljoonalla.


title: Alaston malli karkuteillä

text: Ville Salminen sekä ohjasi, käsikirjoitti että lavasti elokuvan. Kuvaukset tehtiin kahdessa viikossa. Elokuvan ensi-ilta oli 25. joulukuuta 1953 Helsingissä Tenhossa ja Bio-Biossa.


title: Alaston malli karkuteillä

text: Aikalaisarvioissa Ville Salmisen työ sai ristiriitaisen vastaanoton. Toisaalta häntä onniteltiin taitavasta huumorin käytöstä, toisaalta nähtiin, ettei aihe oikein sovi huumorityyliin käsiteltäväksi. Näyttelijöistä Sakari Jurkka sai yleisesti kiitosta.


title: Alaston malli karkuteillä

text: Myöhemmätkään kriitikot eivät ole yksimielisiä. Erään kriitikon mukaan elokuvan sekoiluhuumori tuskin puree enää nykyaikana, toinen taas pitää elokuvaa Salmiseen parhaimpiin kuuluvana komediana.. Arto Pajukallio kehuu elokuvan kekseliäitä yksityiskohtia, esimerkiksi psykiatrikohtausta.


title: Päivänkakkara

text: Päivänkakkara eli ahopäivänkakkara ("Leucanthemum vulgare") on valko-keltakukkainen mykerökukkaiskasvi. Se on läheistä sukua krysanteemeille, joihin se on aiemmin sijoitettu nimellä "Chrysanthemum leucanthemum". Päivänkakkara on Keski-Suomen maakuntakukka.


title: Päivänkakkara

text: Päivänkakkara kasvaa 20–60 cm korkeaksi. Sen mykerökukinnossa on valkoteräiset laitakukat ja heleän keltaiset kehräkukat. Alhaalla on pitkäruotisia liuskahampaisia lehtiä, varsilehdet ovat pienempiä eikä niillä ole ruotia. Päivänkakkaran voi sekoittaa peltosaunioon ("Tripleurospermum inodorum").


title: Päivänkakkara

text: Päivänkakkaraa tavataan koko Euroopassa sekä Siperian ja Pohjois-Amerikan keskiosissa lauhkealla vyöhykkeellä.


title: Päivänkakkara

text: Suomessa päivänkakkara on yleinen Kemin eteläpuolella, Lapissa tulokaskasvi. Sitä viljellään koristekasvina.


title: Päivänkakkara

text: Päivänkakkara kasvaa kuivilla, valoisilla paikoilla: niityillä, kallioilla ja kivikoissa. Liian rehevässä maassa se ei pärjää muille kasveille.


title: Päivänkakkara

text: Päivänkakkaraa ravinnokseen käyttäviä hyönteisiä ovat ainakin päivänkakkarakärsäkäs ("Cyphocleonus trisulcatus"), piennarkenttäkääriäinen ("Dichrorampha aeratana"), "Dichrorampha baixerasana", päivänkakkarakenttäkääriäinen ("Dichrorampha consortana"), päivänkakkaranirppu ("Diplapion stolidum") ja "Tephritis neesii".


title: Pierrot (yhtye)

text: Pierrot oli japanilainen visual kei -yhtye, jonka Jun ja Kirito perustivat vuonna 1994. Hidelow oli laulaja, Kirito ja Jun kitaristeja, Kohta oli basisti ja Luka rumpali. Vuoden 1994 marraskuussa, Luka erosi ja Takeo liittyi yhtyeeseen. Helmikuussa, vuonna 1995, Hidelow erosi myös ja uusi jäsen, Aiji, liittyi yhtyeeseen, jolloin lopullinen kokoonpano selvisi: Kiritosta tuli laulaja, Aiji ja Jun olivat kitaristeja, Kohta oli edelleen basisti ja Takeosta tuli rumpali.


title: Pierrot (yhtye)

text: Pierrot oli yksi vanhimmista edelleen olemassa olevista J-rock -yhtyeistä vuonna 2005. He aloittivat kuin mikä tahansa visual kei-yhtye ja tekivät ensiesiintymisensä syyskuussa 1998 singlellään "Kuria Sukai" (Nuclear sky, ydintaivas). Heidän viimeinen albuminsa oli "Dictators Circus - A deformed Bud", joka sisältää singlejä heidän kymmenen vuoden uraltaan. Heidän viimeinen singlensä oli "Hello" ja osuva nimi yhtyeelle, joka aloitti uransa albumilla nimeltä "Finale".


title: Pierrot (yhtye)

text: Laulaja Kirito aloitti soolouralla vuonna 2005 ja julkaisi ensimmäisen sooloalbuminsasa, nimeltään Hameln, 3. elokuuta 2005.


title: Pierrot (yhtye)

text: 12. huhtikuuta 2006 yhtye ilmoitti, että on lopettanut toimintansa. Kirito, Takeo ja Kohta perustivat Angelo:n, kun taas Jun soittaa ALvino -nimisessä yhtyeessä ja Aiji LM.C:ssä bändissä.


title: Kansan päivälehti

text: Kansan Päivälehti () on Kiinan kommunistisen puolueen pää-äänenkannattaja. Se on perustettu vuonna 1948 ja sen levikki on nykyisin noin 3 miljoonaa. Vaikutusvaltainen lehti on tavallisesti listattu maansa laajalevikkisimmän sanomalehden Cankao Xiaoxin jälkeen Kiinan 2. suurimmaksi sanomalehdeksi.


title: Turku Air

text: Turku Air Oy oli vuosina 1974–2016 toiminut yksityinen turkulainen lentoyhtiö. Turku Air Oy:n kotilentoasemana toimi Turun lentoasema. Sen omistuksessa oli kaksimoottorisia potkurikoneita. Vuonna 2012 sen sanottiin olevan Suomen vanhin yksityisessä omistuksessa ollut lentoyhtiö.


title: Turku Air

text: Turku Air hoiti 2000-luvun vaihteen molemmin puolin erityisesti posti- ja potilaslentoja Turun ja Ahvenanmaan välillä. Vuonna 2007 se aloitti tilauslentotoimintansa tueksi reittilennot Maarianhaminaan kolmasti päivässä 7-paikkaisilla Chieftain -koneilla. Huhtikuussa 2012 Turku Air lopetti tämän reitin ja alkoi lentää Turusta kahdesti päivässä Tallinnaan, mutta ensilennolle ei tullut yhtään matkustajaa. Yrityksen mukaan sähköpostitse yrityksiin kohdistettu markkinointi epäonnistui.


title: Turku Air

text: Turku Air Oy asetettiin konkurssiin 6. heinäkuuta 2016.


title: Guy Gavriel Kay

text: Guy Gavriel Kay (s. 7. marraskuuta 1954 Weyburn) on kanadalainen fantasiakirjailija.


title: Guy Gavriel Kay

text: Ennen kirjailijan uraansa Kay opiskeli lakia Toronton yliopistossa ja valmistui vuonna 1981. Opinnoistaan huolimatta hän ei ole milloinkaan harjoittanut asianajajan ammattia. Kay työskenteli useita vuosia Kanadan yleisradioyhtiön CBC:n palveluksessa käsikirjoittajana ja tuottajana. Kay teki tuona aikana palkittua "Scales of Justice" -lakidraamasarjaa. Kay on naimisissa ja kahden pojan isä. Ennen ensimmäisen romaaninsa julkaisemista Kay toimi vuosina 1974–1975 Christopher Tolkienin apuna tämän toimittaessa julkaisukuntoon isänsä J. R. R. Tolkienin teosta "Silmarillion".


title: Guy Gavriel Kay

text: Kayn ensimmäinen julkaistu romaani oli "Fionavarin kuvakudoksen" aloittava "Kesäpuu" (1984). Fionavarin kuvakudosta seurannut "Tigana" (1990) on Kayn kuuluisimpia teoksia.


title: Manon van Rooijen

text: Manon van Rooijen (s. 3. heinäkuuta 1982, Leerdam, Etelä-Hollanti) on alankomaalainen uimari, joka Alankomaiden 4 × 100 metrin vapaauintiviestijoukkueen jäsenenä voitti olympiahopeaa kesäolympialaisissa 2000. Joukkueessa uivat myös Inge de Bruijn, Thamar Henneken ja Wilma van Hofwegen.


title: Manon van Rooijen

text: Vuoden 2008 kesäolympialaisissa Kiinan Pekingissä van Rooijen ui jälleen Alankomaiden 4 × 100 metrin vapaauintiviestijoukkueessa, tällä kertaa tosin vain alkuerissä. Finaaliin hänet korvattiin Marleen Veldhuisilla. Loppukilpailussa Alankomaiden joukkue nappasi kultamitalin, myös van Rooijen sai sellaisen, sillä alkueräuimaritkin palkitaan mitalilla.


title: Manon van Rooijen

text: Van Rooijen muutti vuonna 2001 Yhdysvaltoihin opiskellakseen Miamin yliopistossa. Vuonna 2004 hän palasi takaisin Alankomaihin, ja nykyisin hän asuu Dordrechtin kaupungissa.


title: Kuririn

text: Kuririn () on Akira Toriyaman luoma manga- ja animehahmo, joka esiintyy Dragon Ball -, Dragon Ball Z - ja Dragon Ball GT -sarjoissa. Akira Toriyama ei aluksi aikonut tehdä Kuririnista yhtä päähenkilöä, vaan pelkän ohivilahtavan sivuhahmon.


title: Kuririn

text: Kuririnin menneisyydestä ei tiedetä paljon, mutta ennen Gokun tapaamista hän opetteli kahdeksan vuotta Maolin temppelillä, ennen kuin hakeutui Mestari Mutenroshin oppiin. Opiskeltuaan he osallistuivat Maailman vahvin -turnaukseen. Kuririn voittaa ottelun Bakteeriania vastaan ja pääsee Jackie Chunia vastaan mutta häviää.


title: Kuririn

text: Kuririn ei ole enää yksi voimakkaimmista Sotureista, koska on pelkästään ihminen, jonka ansiosta tämä on lopettanut taistelemisen kokonaan.


title: Kuririn

text: Kuririnin ensiesiintyminen tapahtui, kun hän souti veneellä ja hyppäsi Kilpikonnamestarin saarelle pää edellä ja hänen päänsä juuttui hiekkaan. Hän oli tullut opiskelemaan, jotta hänestä tulisi vahva ja jotta tytöt ihailisivat hänen taitojaan.


title: Kuririn

text:
Cell-turnauksen jälkeen Kuririn kasvatti hiukset, koska oli lopettanut taistelemisen. Hän meni naimisiin androidi 18:n kanssa, ja he saivat yhteisen lapsen.
Myöhemmin, Dragon Ball GT:ssä, vahvistunut androidi 17 tappaa Kuririnin.
Kamehameha, Destructo Disc (Ki-kiekko), Solar Flare (Aurinkoisku)


title: Keltakurjenmiekka

text: Keltakurjenmiekka eli kurjenmiekka ("Iris pseudacorus") on Euroopassa ja Pohjois-Afrikassa yleinen, näyttäväkukkainen kosteiden paikkojen kasvi. Suomessa laji on tavanomainen Etelä- ja Keski-Suomessa, entisten Oulun ja Lapin läänien alueella laji on rauhoitettu. Keltakurjenmiekka on myrkyllinen.


title: Keltakurjenmiekka

text: Keltakurjenmiekka on Kymenlaakson maakuntakukka.


title: Keltakurjenmiekka

text: Paksujuurakkoinen keltakurjenmiekka kasvaa 60–120 cm korkeaksi. Sen miekkamaiset, varren tyveltä kasvavat lehdet ovat 50–90 cm pitkiä ja 2–4 cm leveitä. Kukat ovat kirkkaan keltaiset ja leveydeltään 7–10 cm. Kukan ulkokehälehdet ovat isoja ja taakäänteisiä, sisäkehälehdet pienempiä ja pystyjä. Keltakurjenmiekka kukkii kesä-heinäkuussa.


title: Keltakurjenmiekka

text: Kukkimattomien keltakurjenmiekkojen lehdet voi sekoittaa rohtokalmojuureen ("Acorus calamus").


title: Keltakurjenmiekka

text: Keltakurjenmiekka on yleinen koko Euroopassa pohjoisimpia osia lukuun ottamatta. Lisäksi sitä tavataan Välimeren etelärannikolta Marokosta, Algeriasta ja Tunisiasta sekä Turkista ja Kaukasukselta. Pohjois-Amerikkaan ja Uuteen-Seelantiin laji on levinnyt ihmisen mukana. Keltakurjenmiekkaa tavataan yleisesti Etelä- ja Keski-Suomessa, paikoin pohjoisempanakin Oulun korkeudelle asti. Pohjoisimmat esiintymät ovat Etelä-Lapissa.


title: Keltakurjenmiekka

text: Keltakurjenmiekat kasvavat ravinteikkaissa, märissä paikoissa: järvien, jokien, ojien ja purojen savi-, lieju- ja mutarannoilla matalassa vedessä, tervaleppäkorvissa. Lajia kasvatetaan koristekasvina ja saattaa levitä lähiympäristöön viljelykarkulaisena.


title: Keltakurjenmiekka

text: Keltakurjenmiekka on puutarhakasvi, josta on olemassa useita eri viljelylajikkeita. Viljeltyjä lajikkeita ovat mm.: 'Alba' (valkokukkainen), 'Variegata' (kirjavalehtinen keltakukkainen, lehtien kirjavuus katoaa kesän edetessä), 'Berlin Tiger' (ruskeakeltakukkainen). Keltakurjenmiekasta on olemassa myös kerrattu muoto.


title: Keltakurjenmiekka

text: Kasvin juurta on käytetty myös rohtona esimerkiksi haavojen hoitoon. Juuri sisältää myös paljon parkkihappoja, minkä vuoksi sitä on käytetty myös nahkojen parkitsemiseen.


title: Hannu Väisänen (jääkiekkoilija)

text: Hannu Väisänen (s. 7. kesäkuuta 1978 Vantaa) on suomalainen jääkiekkoilija, joka on pelannut SM-liigaa Hämeenlinnan Pallokerhossa, HIFK:ssa ja Rauman Lukossa.


title: Hannu Väisänen (jääkiekkoilija)

text: Väisänen siirtyi Kiekko-Vantaasta HIFK:n riveihin jo B-juniorina ja jo silloin mies tunnettiin taitavana maalintekijänä. Kaudella 1997–1998 mies pääsi ensimmäistä kertaa HIFK:n liigajoukkueen mukaan ja pelasi viisi ottelua ilman tehomerkintöjä.